Fairfax city konderria (Virginia) - Wikipedia, entziklopedia askea.\nFairfax city konderria (Virginia)\nFairfax city konderria\nFairfax city konderriaren kokapena AEBtan\n38°51′09″N 77°18′16″W / 38.852612°N 77.304377°W / 38.852612; -77.30437738°51′09″N 77°18′16″W / 38.852612°N 77.304377°W / 38.852612; -77.304377\n16,16 km2 (%99.38)\n0,1 km2 (%0.62)\nFairfax city konderria (ingelesez: Fairfax city County) Virginiako konderri bat da, Ameriketako Estatu Batuetan. Hiriburua (Virginia) da. 2010eko zentsuaren arabera 22.565 biztanle zituen, Fairfax city kilometro koadroko azaleran.\nFairfax city konderriak 16,25 kilometro koadro ditu. Horietatik 0,1 ura dira. Beste 16,16 lurra dira. Biztanleria dentsitatea 1388,62 da.\n2010eko zentsoan bizi ziren 22.565 pertsonetatik 17.405 txuriak edo hispanoak dira. Horietatik hispano edo latino kategorian 3.556 dira. 1.030 beltzak edo afroamerikarrak. 62 amerikar natiboak ziren eta 11 Hawaii edo Pazifikoko irletako natiboak. 3.403 asiarrak ziren. Bestelako arraza bat kategorian 48 biztanle daude. Bukatzeko euren burua arraza bat baino gehiagotan 606 pertsonek kokatzen zuten.\nMultimedia: Fairfax, Virginia\nISNI: 0000 0004 0390 9412\nOrriaren azken aldaketa: 6 iraila 2020, 15:24.


Datorren astetik aurrera txartela beharko da organikoaren edukiontziak zabaltzeko : Oarsoaldeko Hitza\nDatorren astetik aurrera txartela beharko da organikoaren edukiontziak zabaltzeko\nHilaren 5etik aurrera txartel elektronikoa erabili behar da.\nOrganikoaren edukiontzi berriak ireki ahal izateko txartelak datozen egunetan bidaliko dituzte etxera.\nZabalik daude gaur gaurkoz organikoa biltzeko edukiontzi marroiak Pasaian, baina laster itxi eta hilaren 5etik aurrera txartela elektronikoa beharrezkoa izango dela ohartarazi du udalak. Etxeetara bidali ditu udalak organikoaren edukiontzia zabaltzeko balioa duten txartel elektronikoak, posta arruntaz, etxe bakoitzeko txartel bana.\nHala ere, HAZen bidez jakin ahal izan dute banaketan hainbat akats izan direla, eta 200 bat etxeetan ez dituztela jaso txartelak. Kasu horietan HAZ bulegoetara jo behar da txartela eskatzera. Horrez gain, txartela galduz gero, edo txartelak akatsen bat izanez gero, Herritarren Arreta Zerbitzuko bulegoetan herritarrei txartel berria emango zaiela jakinarazi dute, beti ere aurrekoa baliogabetuta, bikoiztutako txartelik izan ez dadin.\nTxartel elektronikoak 65a helburu izeneko planaren barruan banatu dituzte, “Pasaian edukiontzien sistemaren bidez birziklatze-tasak hobetzeko helburuz”. Izaskun Gomez alkateak planaren aurkezpenean adierazi zuenez Europak ezarritako % 65eko helburua lortzea da beren asmoa. Konposterako poltsak doan banatzea izango da hurrengo urratsa, alkatetzatik iragarri dutenez. Makinak jarriko dituzte horretarako udalerriko hainbat tokitan, baino oraingoz ez dute zehaztu, ez noiz, ezta non ere.


Eap - gida berria arriskua kudeatzeko datu eta-inpaktuaren ebaluazioak egitea\nGida berria arriskua kudeatzeko datu eta-inpaktuaren ebaluazioak egitea\nDatuak babesteko espainiako agentziak (DATUAK BABESTEKO ESPAINIAKO AGENTZIA (AEPD)) ekainaren 29an, asteartean, 10:00 2021/aurkeztuko duen gida berria ‘ arriskuaren kudeaketa eta datu pertsonalei ’ eraginaren ebaluazioa.\nAurkezpena irekian jarraitu ahal izango den honen bidez lotura, dokumentu honetan aztertuko ditu, eta eskurapenen berri emateko, ikasitako lezioak arriskuaren kudeaketaren aplikazioan babesaren arloan, bai eta datuak babesteko espainiako agentzian (AEPD) irizpide berriak bai europako batzordearen datuen babesa eta datuak babesteko europako ikuskaritzaren.\nGainera, metatutako esperientzia jasotzeko erregelamendu orokorraren aplikaziotik datuak babesteko (DATUAK), gida honetan fisikaren ikuspegi bateratua eskaintzen arrisku-kudeaketaren eta neurrien eraginaren ebaluazioak, lagunduz eta arduradunek betetzea.\nAzkenik, dokumentu hau nahitaez integratzea erraztuko arrisku-kudeaketaren eskubide eta askatasunak, eta, oro har, kudeaketa-prozesuak eta gobernantza IKUSIZ, betetzen direla.\nAurkezpenean ere agertuko da tresna baten prototipoa arrisku-mailaren ebaluazioa errazteko tratamendu -irizpideen arabera, aurkeztutako gida, eta laguntzea du helburu gisa erabakiak hartzeko, hau da, tratamendu eta datuak babesteko arduradunak ordezkariak (DPD) eraginari buruzko ebaluazio bat egitetik datu pertsonalei buruzko eta arrisku-kudeaketaren orokorra.


20 euroko faltsua - Soraluze - Plaentxia.eus\n20 euroko faltsua\nUbane Madera 2019-12-05 08:01\n20 euroko biak, goikoa faltsua eta behekoa benetakoa.\nAtzo goizean, eguaztena, 20 euroko billete faltsuarekin ordaindu zuten udalerriko saltoki batean. Dendaria jabetu eta Udaltzaingora pasa zion abisua, baina ordainketa egin ondoren. Udaltzaingoak arretaz ibiltzeko ohartarazi du.\n11:30ak inguruan abisua jaso zuen Udaltzaingoak: udalerriko saltoki batean 20 euroko billete faltsuarekin ordaindu zuten. Saltzaileak jakinarazitakoaren arabera, 30 urte inguruko gizonezko batek bi ogitarteko eskatu eta 20 euroko billetearekin ordaindu zuen. Bueltak eman eta gizonezkoa joan ondoren jabetu zen saltzailea billetea faltsua zela, eta Udaltzaingoari abisatu zion.\nSaltzaileak errekonozitu zuen egilea, lehenago ikusi izanagatik, nahiz eta hemengoa ez izan. Eta Udaltzaingoak egilea identifikatu egin zuen, baina ordurako joanda zegoen. Udaltzaingoaren susmoa da bi lagunen artean egin zutela atzokoa, batek erosketa egin eta billete faltsua eman eta besteak autoan itxaron. Billete faltsua eman zuena poliziak fitxatuta dauka.\nSegurtasun markak begiratu\nHerriko saltokian emandako billete fotokopia dela azaldu du Udaltzaingoak, baina kalitate altukoa. Hori bai, ez ditu benetako billeteek izaten dituzten segurtasun markak: ur markak, haritxoa goitik behera eta distira hainbat marrazkitan eta zigilutan. Segidan bi billeteak argazkitan, konparaziorako:


Kontsumobidek ohartarazten du argi eta gas komertzialek praktika oldarkor eta engainagarriekin\nKontsumobide-Kontsumoko Euskal Institutuak kexak eta salaketak jaso ditu etxe partikularretara salmenta oldarkor eta engainagarriko estrategiekin joaten diren gas- eta elektrizitate-konpainia batzuetako komertzial batzuen jokaerari buruz. Salaketek agerian jartzen dute nola, batzuetan, pertsona kontsumitzaileak kontratatutako enpresakoak edo ospe oneko erakunde batekoak direla esaten duten.\nOrain arte detektatutako praktika txarrek promes bat dute gako nagusi gisa, hots, fakturen beherapen bat edo tarifa onuragarriago bat aplikatzea. Baina ezkutatzen duten benetako asmoakontratu bat sinatzea da beste konpainia batera aldatzeko eta, gainera, ez du bermatzen ordainagiriko murrizketa bat hilaren amaieran. Ohiko zenbait amarru daude:\nEsaten dute, faltsuki, pertsona kontsumitzaileak kontratatutako konpainiakoak direla. Faktura bat ikustea eskatzen dute, tarifa-tasa lortzeko aitzakiarekin edo aplikatutako prezioak Estatuko Aldizkari Ofizialean argitaratutako azken eguneratzera egokitzen diren egiaztatzeko. Justifikatzen dute ez dutela datu horien berri enpresako beste departamentu batek kudeatzen dituelako.\nAzken elektrizitate-enkantean esleipendun bakar gertatu den konpainiaren ordezkari direla esaten dute, edo sektoreko enpresek bat egin dutela eta horietako bakar bat arduratuko dela merkaturatzeaz. Presioa egiten dute enpresa horretara aldatzeko, prezio hoberenez gozatzeko. Kasu batzuetan, iradokitzen dute hori egin ezean, hornidura eten litekeela.\nOspe oneko erakundeetako langile gisa agertzen dira, hala nola Energiaren Euskal Erakundekoak (EVE) edo Kontsumitzaileen Informaziorako Udal Bulego (KIUB) batekoak. Enpresa jakin batekin kontratatzera gonbidatzen dute eta, haien iritzi kualifikatuaren arabera, eskaintza komertzial askoz lehiakorragoa du.\nKontsumobidek kontsumitzaileei eta erabiltzaileei gogorarazten die zuhurrak izan behar dutela komertzialek etxera egiten dituzten bisitekin. Hona oinarrizko gomendio batzuk:\nEskatu langile komertzialak behar bezala identifikatzea.\nGaldetu zeure buruari zergatik zure konpainiakoa dela dioen norbaitek ez duen zure datuen berri.\nEz eman inoiz inori zure datu pertsonalak, zure kontratazioaren ezaugarriak edo edozein informazio garrantzitsu agertzen diren faktura bat edo dokumentu bat. Ez utzi argazkiak ateratzen zure NANari edo aurreko fakturei.\nGogoratu erakunde ofizialek, hala nola Energiaren Euskal Erakundeak edo KIUBek, ez dutela inolako harreman komertzialik inolako enpresarekin eta ez dutela gomendiorikegiten merkatu-askatasuna indargabetu edo firma jakin batentzat onura ekar dezakeenik.\nKonpainiaz aldatu nahi baduzu, informa zaitez aurrez modu kritikoan. Aztertu estrak, fakturazio-aldia, tarifa… Azken batean: egiazta ezazu benetan kontratatzen duzula nahi duzun zerbitzua.\nOkerreko praktikaren bat detektatzen baduzu, salaketa egin egoeraren berri Kontsumobide helbidean edo zure etxeko KIUB-en.\nEtxean bisita izan ondoren kontratu bat sinatzen baduzu gas- edo elektrizitate-konpainia batekin: Eskatu kontratuaren kopia bat baldintzak ongi jakiteko.\nGogoratu 14 egun dituzula atzera egiteko, hots, eraginik gabe uzteko, zergatia azaldu eta inolako zigorrik jaso gabe.\nIzan zaitez une oro sinatzen duzunaren jakitun. Konpainia berria kontratazioaren ondorengo 14 egunetan, hots, atzera egiteko duzun epean gasez edo argiz hornitzen hastea nahi baduzu, espresuki eskatu beharko diozu.


Online jokoa: Damoria online\nAlternative izenak: Damoria online\nArakatzailearen Joko hau ez du inor axolagabe utziko. Hasi beste mundu bat, abentura eta fina kalkulua bizitza berri bat! Damoria - Erdi Aroko espiritua estrategia mistiko bat. Eraiki zure gaztelua, han coaching eta zaldi-patio bat, zulagailu militar area ugariko, harrobia, eta gehiago egongo dira! Saldu ateratako lehengaiak eder eta fidagarria sarrailak birsortu. Hornitzea bere armada fearless ezpatak zorrotz, irismen luzeko catapults, arku eta beste arma. Gerra arrakasta jokabide behar duzun guztia du! Nork esan du sarrailak irabazi ahanzturatik erori zen? Dezagun pop catapult, bursting eta zure armada ausartak harrotasunez. Igogailua indartsuena gaztelu eta bihurtu hobea erregela! Zure gaztelu beraz itxi eta etsaiak indartzea hurbiltzeko beldur ziren. Wise konkistatzaile honetan gogoratzen al duzu? Defentsa onena erasoa! Bildu armada eta subjugated Damoria unwavering! Partida hasteko, ez dago ezer, deskargatu eta instalatu edo ezer ordaindu da. Play zure nabigatzailean. Beste batzuk konkistatzeko gazteluak, beraz, erraza da! Go!\nArakatzailearen Joko hau ez du inor axolagabe utziko. Hasi beste mundu bat, abentura eta fina kalkulua bizitza berri bat! Damoria - Erdi Aroko espiritua estrategia mistiko bat. Eraiki zure gaztelua, han coaching eta zaldi-patio bat, zulagailu militar area ugariko, harrobia, eta gehiago egongo dira! Saldu ateratako lehengaiak eder eta fidagarria sarrailak birsortu. Hornitzea bere armada fearless ezpatak zorrotz, irismen luzeko catapults, arku eta beste arma. Gerra arrakasta jokabide behar duzun guztia du! Nork esan du sarrailak irabazi ahanzturatik erori zen? Dezagun pop catapult, bursting eta zure armada ausartak harrotasunez. Igogailua indartsuena gaztelu eta bihurtu hobea erregela! Zure gaztelu beraz itxi eta etsaiak indartzea hurbiltzeko beldur ziren. Wise konkistatzaile honetan gogoratzen al duzu? Defentsa onena erasoa! Bildu armada eta subjugated Damoria unwavering! Partida hasteko, ez dago ezer, deskargatu eta instalatu edo ezer ordaindu da. Play zure nabigatzailean. Beste batzuk konkistatzeko gazteluak, beraz, erraza da! Go! JolastekoDamoria online\nBideoak eta screenshots Partida Damoria online


Bilboko eguneko menurik onena, irailaren 21ean, "Juego de cartas" saioan\nBilboko eguneko menurik onena, gaur gauean, "Juego de cartas" saioan\nJavi Sierrak aurkezten duen saioak New Scala, Atseden, El Rincón de Carlos eta Erronda Zaharra jatetxeak bisitatuko ditu.\nJavi Sierra aurkezlea partaideetako batekin. Argazkia: EiTB.\nGaur gaueko "Juego de Cartas" saioan, Bizkaiko hiriburuko lau jatetxe lehiatuko dira Bilboko eguneko menurik onenaren saria eskuratzeko.\nNino Esteban Santutxu auzoko New Scala jatetxearen jabeak zabalduko du saioa. 12 euroko menuarekin bere aurkariak erakartzen saiatuko da kalitate handiko platerak eskainiz; izan ere, berak tinko defendatzen duenez, "produktu bat, oso apala izan arren, freskoa bada, berme bat da".\nEz da atzean geratuko Ledesma kaleko Atseden jatetxea, Ruben Garciarena. 17,90 euroko eguneko menua du, eta sukalde oso bat du protagonista. "Jatekoa egunero duen sukaldea da", horren hitzetan.\nIndautxu auzoko El Rincon de Carlos jatetxeko gerenteak, Carlos Unibasok, bere negozioaren alderdi erakargarrienak erakutsiko ditu ondoren. Bost lehen plater, sei bigarren eta beste horrenbeste postre eskaintzen ditu 12 euroren truke.\nUribarriko taberna batean dastatuko dute eguneko azken menua. Hortxe dago Oskar Perezen negozioa, Erronda Zaharra. 10 euroren truke, lehen sei plater, sei bigarren eta postreak eskaintzen ditu. Produktu ona eta euskal sukaldaritza tradizionala ditu ezaugarri.\nBilboko eguneko menurik onena "Juego de Cartas" saioan, gaur, 22:30ean, ETB2n eta eitb.eus-en.


Olatuek gazitutako ametsetan blai | Reportajes | 7K - zazpika astekaria\nArantzazu Ugarte Eguneratua:\nItsasoa baretu zen eta eguzkia irteten hasi orduko, hondartzatik sentitu zuten zodiak baten motorra eta itsas bazterrera abiatu ziren. Zodiak bat, esna-amets bat, itsasoa gurutzatzeko. Beraiei bezala, ihesaldiokin negozioa egiten zutenek hainbat jatorriko migratzaile ugariri promes egindakoa. Hirurogei bat izango ziren gutxienez; gehiegi, halako patera txiki baterako. Hakimek galtzoinetan gordeta zeramatzan 400 dolarrak eman zizkion rais-ari, ontzitxo hartan sartu ahal izateko. Abdulek ere ordaindu egin zuen, eta Hakimen laguntzarekin igo zen ontzi hartara. Ez zen ordurako oinez ibiltzeko gai eta ezin igo laguntzarik gabe.\nArantzazu Ugarte (Oñati, 1986). Irakaslea ofizioz, itzultzaile lanetan ere badihardut tarteka. Idaztea beti izan dut gogoko, testuetan aurkitu izan baitut sentimenduen ihesbide-jolasa; ametsak irudikatzeko eta bidegabekeriak salatzeko. Lehena, oraina eta geroa gurutzatzeko. Direnak asmatu eta ez direnen testigantzak emateko. “Mundu erreala” zalantzan jarri eta irreala sortzeko, nire koadernotxo baten umiltasunean bakarrik gorpuztuko bada ere.


Sopelako Udala - Sopelako Udalaren “Aurrera Jo eta Ekin” enplegu programako parte-hartzaileek positibotzat jotzen dute ekimena\nSopelako Udalaren “Aurrera Jo eta Ekin” enplegu programako parte-hartzaileek positibotzat jotzen dute ekimena\nPasa den maiatzean, Sopelako Udalak, Enplegu Sailaren bitartez, langabetu eta ekintzaileak lan-munduan txertatzeko edota autoenplegurako aukerak sortzeko helburuarekin, “Aurrera jo eta ekin” prestakuntza programa jarri zuen martxan, udal mailan Euskadin garatzen ari den enplegurako lehenengo anezka proiektua.\nJoan den ekainaren 14an taldeko heziketa fasea bukatu zen, Sopelako Udalak garatu eta 16 sopeloztarrek parte hartzen duten (adin ezberdinetako 6 gizonezko eta 10 emakume / 7 ekintzaile eta 9 lan bilaketan) “Aurrera jo eta Ekin” anezken programako sei heziketa tailerren bidez. Era berean banakako tutoretza pertsonalizatuak egin dira ikasleekin, zeinetan bai negozio proiektu beraren bai proiektuaren enplegagarritasunaren garapena aztertu diren, pertsona bakoitzarentzako ekintza plan pertsonalizatu bat ezarri delarik. Partaideek era anonimoan egindako lehenengo fase honen balorazioa oso positiboa izan da.\nHeziketa fasea amaituta, aurrerantzean 2016ko amaierara arteko banakako orientazio, laguntza pertsonal eta segimendu fasearekin amaituko den taldeko orientazio fasea hasiko da Komunikazio eta enplegagarritasun mapen kontuetan.\nEnplegu anezka bat langabeen talde heterogeneo batetik sortzen da. Espiritu dinamikoa, konprometitua eta solidarioa dute eta borondatez eta kontraprestazio eta ordainik gabe parte hartzen dute ekimen honetan, coach batek koordinatuta, euren gaitasunak indartzen dituzte, ezagutza kolektiboa sortzen dute, euren burua ikusgai egiten dute eta helburu komun bat lortzean laguntzen dute: lana lortzea, beren kontura edo inoren kontura.\nEnpleguko anezkek tradizioz langabeekin lotu izan diren jokaera pasiboei uko egiten diete. Aldatzeko eta ekiteko deia egiten dute, taldeko lan konprometitu eta proaktiborako, lanik gabe dauden pertsonek ilusioa izan dezaten berriz eta dituzten gaitasunak eta trebetasunak ezagut ditzaten, lana aurkitu edota euren enpresa proiektua garatzeko.\nSopelako Udala lankidetzan arituko da Bizkaiko Foru Aldundiak “Enplegu Anezkak eta Ekintzailetza Solidarioa – ANEZKA” programaren baitan\nEkimen hau gauzatu den Estatuko beste lurraldeetan metodologia honen erabileraren ondorioz lan merkatuan gizarteratze kontuetan lortutako emaitza onek, Sopelako Udalak, bere Enplegu Sailaren bitartez, berriz ere enplegu politiken alde egitea eragin du, DEMA Bizkaiko Foru Aldundiak sustatutako Enpresa Sorkuntzarako eta Garapenerako Agentziaren bitartez, udalerrian sei hilabetetan zehar, astean lau egunetan eta egunean 4 orduko saioetan jorratuko den “Enplegu Anezkak eta Ekintzailetza Solidarioa – ANEZKA” programarekin kolaboratuz.\nParte-hartzaileak adin nagusiko, langabe eta Uribe Kosta eskualdeko herriren baten bizi eta erroldatuta dauden pertsonak izango dira.\nEskaeren ugaritasuna dela eta, eskaera horiek egiteko epea abuztuaren 31ra arte luzatu da. Hala, anezka datorren irailaren 1ean hasiko da martxan. Izen-emate eta bestelako informazio gehiagorako http://www.dema.eus web orrialdea kontsultatu daiteke.


Araluceko langileek lantegiaren itxiera gelditzeko eskatu diote Batz taldeari\nBeharginek protestekin jarraitzen dute, eta joan den astean ezarritako itxiera patronala "xantaia saiakera argia" dela uste dute, konpainia ixtea ekarri duen bide-orria onar dezaten.\nAraluceko langileen mobilizazioa, Igorren. Argazkia: @ABizirik\nAraluceko langileek Igorreko (Bizkaia) lantegiaren itxiera bertan behera uzteko eta lan-karga handitzeko eskatu diote Batz Taldeari, horrek hartutako "erabakiak ez duelako justifikaziorik". Horrela, lantegiak zabalik jarraitzea eskatzen dute, 141 lanpostu kolokan baitaude.\nHalaber, Batzek ezarritako ugazaben itxiera salatu du Araluceko lan-batzordeak, eta "zortzi kaputxadun bidali" eta gaueko txandan lanean ari ziren "beharginak kanporatu" egin zituztela gogoratu du. Testuinguru horretan, ordutik ez dietela lantegira sartzen uzten salatu du lan-batzordeak, eta Lan Ikuskaritzaren arabera Araluce ixteko erabakia "legez kanpokoa" dela nabarmendu du.\nHorren aurrean, langileek euren lanpostuen alde borrokan jarraituko dutela ohartarazi dute, konpainiaren likidazioaz arduratzen den administratzaileak horren jarduera eteteko erabakia hartu ostean. Batz Taldeak azaldu duenez, langileek lanuzteak bertan behera utzi eta lanak amaitzeko konpromisoa hartu arte iraungo du behin-behineko itxiera.\nBitartean, langileek enpresaren aurrean protestak egiten jarraitzen dute, eta joan den astean ezarritako itxiera patronala "xantaia saiakera argia" dela uste dute, konpainia ixtera daraman bide-orria onar dezaten, 141 lagun langabezian uzteko.\nZer da ugazaben itxiera?\nSindikatuek, beste irtenbide batzuen artean, itxiera atzeratzea proposatu diote zuzendaritzari, inbertitzaile berriak aurkitzeko edo langileak kooperatibako beste lantegi batzuetan birkokatzeko, baina zuzendaritzak baztertu egin ditu aukera horiek. "Denbora eskatu diogu beste industria-proiektu bat burutzeko, baina Batzek behin eta berriro ukatu digu", deitoratu dute langileek, eta sei astetan ez dela autogintza sektoreko enpresa bat erosten azpimarratu dute.\nMondragon Korporazio Kooperatibako kide den Batz Taldeak duela aste batzuk iragarri zuen Araluce ixteko asmoa. Kooperatibak 2016ko azaroan erosi zuen Araluce, automobilgintzara bideratutako trokelen ekoizpenaren dibisioa handitzeko asmoz.\nOrduan, langileek lan-baldintzetan murrizketa handiak onartu zituzten (soldata jaitsierak, lanaldi igoera eta murrizketa sozialak) enpresaren bideragarritasuna bermatzeko, baina Batz Taldearen "konpromisoak ezerezean geratu dira hiru urte geroago", langileek salatu dutenez. Alabaina, ez dutela amore emango ziurtatu dute, eta euren lanpostuen alde azkeneraino borrokatuko direla ohartarazi dute.


Intentsitatea - - Anboto.org\nRitxi Blanco Aguilera 2019-03-11 09:05\nNiri kontzertu intentsoak gustatzen zaizkit. Arima rockeroa izan arren, ez naiz dezibelioekin lotzen ohi dugun azaleko definizioarekin idenfikatzen; benetako intentsitatea beste gauza bat da nire buruan, guztiz abstraktoa eta lausoa akaso. Intentsitatea ezin da deterministikoki neurtu: ez da bolumena, sentimendua da, nortasuna.\nIzan ere, izaera eta kontrolperik gabeko energiak ezereztu egiten du maiz musika, proposamen artistikoak txikituz, gehiegizko airea duen puxika bat lehertzen den bezala. Barealdiak zein ekaitzak, edozeinek eman diezaioke zentzua gure bihotzari: zenbat isilunek asetzen gaituzte edukirik gabeko garrasi panfletarioek baino gehiago? “Oihukatzeak ala entzuteak, zerk egiten gaitu libre?” abestu zuten behin Bidasoa aldean.\nBizia, osasuntsua eta iraultzailea den aldi berean, intentsitateak ez du inor edo ezer zapaltzen. Burujabea den heinean, entzulegoaren sentimenekin elkartrukean bizi da, eta ez lehian. Zentzu horretan ederki definitu zuen Juan Ramón Jímenez olerkariak: “Intentsoa den hori ez da gora edo behera hedatzen, ez eskuinera, ez ezkerrera, (…) bere baitan existitzen da eta ez da inoiz hiltzen: mugagabea da barne limite propioaren barruan”. Pairatzen dugun eredu inpertsonal eta homogeneoaren aurkako elementu (kontra)kultural gisa ulertu behar da, musikaz haratago doan inertzia alegia. Ez da espantsioa edo hedapen mugagabea: oreka utopikoa da.


Ziaboga artean, errauskailuari ezetza eta atez atekoari baietza eman diote - GARA\nZiaboga artean, errauskailuari ezetza eta atez atekoari baietza eman diote\nZubietan eraiki nahi duten errausketa plantaren obrak berehala eteteko exijitu zuen atzo Donostian Gipuzkoako Errausketaren Aurkako Herri Plataformen Koordinakundeak. Bildutako dozenaka lagunek moratoria bat eskatu zuten atez ateko bilketa eraginkorragoa dela frogatzeko.\nDonostiako Zubieta auzoan eraiki nahi duten hondakinen errausketa plantari ezetza agertzeko giza katea egin zuten atzo dozenaka lagunek Kontxako hondartzan.\nKontxako estropaden bigarren jardunaldiak biltzen duen jendetza baliatuz, Gipuzkoako Errausketaren Aurkako Herri Plataformen Koordinakundeak errauskailuaren aukera baztertu eta hondakinen bilketa selektiboaren aldeko informazioa zabaldu zuen.\nAlderdi Ederren ekin zioten protestari, gizonezkoen estropada hasi baino ordu erdi lehenago. «Errausketarik ez! Atez ate bai! Moratoria» zioen pankarta erraldoia zabaldu ostean, hamarka lagun batu ziren haren atzean. Estropadak iraun bitartean, Kontxako hondartzan barrena ibili ziren bildutakoak errausketaren kontrako puxika urdinak eta Zubietako plantak gizakion osasunari dakarkion arriskuaz ohartarazten zuten kartelak eskuan hartuta.\nKoordinakundeko kide Juanmi Galatasek GARAri azaldu zionez, urtero egiten duten protesta honekin, errausketa planta eraikitzeko Zubietan abiatutako obrak gelditzea eta bestelako zabor bilketak eraginkorragoak direla frogatzeko moratoria exijitzea dute helburu.\nGipuzkoan azken hauteskundeetan aldaketa handiak eman diren arren, «gauzak ez dira oraindik konpondu», Galatasen iritziko, eta errauskailuaren obrak aurrera jarraitzea eta moratoria oraindik eman ez izana gogor kritikatu zuen. «Hau guztia lehenbailehen geratu behar da», gehitu zuen errauskailuaren aurkako ekintzaileak.\nZaborren bilketa selektiboaren aldeko mezua plazaratu ostean, atez ateko sistemaren alde lan egiteko deia egin zien Galatasek Gipuzkoako udalerri handi zein txikiei.\nUsurbilen, Hernanin edota Oiartzunen martxan den atez ateko zabor bilketa oso egoki ikusten du Gipuzkoako Errausketaren Aurkako Herri Plataformen Koordinakundeak. Izan ere, aipatutako hiru herri horietan zaborren %80 birziklatzen den bitartean, Gipuzkoa osoan zaborren %25 eta %30 artean soilik birziklatzen da koordinakundeko kideek nabarmendu zutenez.\nAtzoko protesta azkena izateko itxaropena ere agertu zuen Galatesek. Horren erakusle, hurrengo urtean errausketa planta baztertuta geratu dela ospatzeko batuko direla aurreratu zuen Gipuzkoako Errausketaren Aurkako Herri Plataformen Koordinakundeko kideak.\nProtestan parte hartu zutenak hondartzan zeuden bitartean, Alderdi Ederren bildutako herritarrek errausketa plantaren kalteen inguruko eta hondakinen bilketa selektiboaren aldeko informazioa jaso ahal izan zuten ikusgai zeuden panelen bitartez. Horietan, Zubietan eraiki nahi duten errausketa planta oso garestia dela, lanpostuak sortzen ez dituela, airearen kutsadura eragiten duela eta errauts, iragazki eta zepa toxikoak sortzen dituela salatu zuten.


«’1937’ opari bat izan da niretzat, hasieratik» — dantzan.eus\nHemen zaude: Hasiera › Hemeroteka › «’1937’ opari bat izan da niretzat, hasieratik»\n«’1937’ opari bat izan da niretzat, hasieratik»\nMireia Gabilondo, aktore eta zuzendaria\n- Donostia Antzerki sariaren epaimahaiak hiru arrazoi nabarmendu zituen zuen obra aukeratzeko. Bata «Mireia Gabilondok landutako gidoia eta dramaturgia» zen. Ilusio berezia egiten al dizu?\nBai, ilusio handia. Hasteko, ezuesteko izan zen. Donostia saria euskara mundutik dator eta obrak ez dauka testurik, baina azkenean pentsatu genuen eman baziguten, zerbaitegatik izango zela. Gidoia eta osotasuna ere aipatzen ziren eta, nire ustez, zailena izan zen euskal dantza tradizionalak zer edo zer kontatzeko erabiltzea. Hain hieratikoak dira eta beste modu batean erabiltzen dira, festetarako edo bakarka. Irudien baliabidea aurkitu nuenean pentsatu nuen `badaukat, badaukat nola kontatu’.\n- Zu dantzan aritutakoa zara?\nTxikitan dantzan ibili nintzen, 14 urte arte edo, eta asko disfrutatzen nuen. Institutuan, 16-17 urterekin, antzerkia egiten hasi nintzenean pentsatu nuen zer edo zer egitea euskal dantzekin, baina pentsa, 20 urte pasa dira zer edo zer egiterako! Dena den, dantza mundutik nator, nahiz eta orain bakarrik jaietan eta noizean behin arin-arin bat dantzatu.\n- Orduan, «1937» oparia izan da zuretzat?\nBai, hala izan zen hasieratik.\n- Nola sortu zen lan hori egiteko aukera?\nLehenengo musika eduki genuen, Juan Mari Beltranen diskoa (“Arditurri”), eta gero Jonekin (Maya) harremanetan jarri ginen. Hasieran, musika laguntzea bakarrik zen, baina gauza handiagoak pentsatzen hasi ginen, eta azkenean, koprodukzio bat egitea erabaki genuen. Jonek ere gogoa zeukan zer edo zer egiteko eta biok jarri ginen horretan.\n- Nola aukeratu zenuten gerrako umeen istorioa kontatzea?\nNiri bururatu zitzaidan. Juan Mariren musika tradizionala da eta, ikusita Kukaikoak ere oso gazteak zirela, atzeraka egin nuen. Eta beti eduki diot gerrari beldur hori, ez dakit nola esan, baina hala da. Txikitan nuen beldurra zen gerra bat izanez gero, bonbak direla-eta – ikuskizunean dokumentalen irudietan ikusten en bezala-, etxekoak hil eta umea izanda, zein bakarrik geratzen zaren, nora joan orduan? Hortik abiatuta Filmotecara joan nintzen, irudiak ikusi, liburu pila irakurri nuen, dokumentatu egin nintzen eta ikusi nuen zer kontatu nahi nuen, batez ere datnzaren bidez.\n- Zergatik dantzaren bidez?\nTestu gehiago sartu izan banu, beste modu batera kontatu izango nuke, edo agian ez nituen irudiak erabiliko, baina pentsatu nuen zerbait bisuala ondo geldituko zela. Jonekin lanean hasi nintzen, saioetara joaten nintzen, berak bazituen ideia eta koreografia batzuk pentsatuta, gero nik zerbait eskatzen nion... Eta horrela joan nintzen pixkanaka gidoia osatzen, lasai-lasai eta modu naturalean.\n- Ez zizun inbidiarik ematen berak dantzan ikusteak?\nBai, kristorena. Zeinen ondo egiten duten, eta erraz, gainera. Oso onak dira. Hemen dantzari on asko daude, egia esan, baina hauek badute halako garbitasun bat, ez dakit, taldea dela ikusten da, elkarren artean zer edo zer dutela. Gehien kostatu zitzaiena sentimenduak erakustea izan zen, baina behin hasi zirenean, pixka bat soltatzen, uste dut asko disfrutatu dutela hori egiten.\n- Dantzariak ez dira aktoreak, zer-nolakoa izan zen berekin irudiak filmatzea?\nHaiek konturatu gabe egin genuen eta ondoren muntatzen lan asko egin dugu. Beren artean hizketan edo beste bati begira zeudenean, taka!, beste alde batetik filmatu egiten genuen. Aktoreak ez direnez, ezin duzu bat estutu, bestela gero ikusi egiten da. Con mano izquierda, esaten den bezala egin genuen, baina ez irudietan bakarrik. Dantzan daudela ere, nahiz eta gorputza tente eduki, bestearekin harreman bat erakustea, elkarri begiratzea edo irribarre egitea, hori izan zen akaso berentzat zailena. Txapelketetan fandango bat ikustean ez dituzu pertsona desberdinak ikusten, estiloak bakarrik. Eta nik uste dut aldaketa hori jendeak, ikusleak, hartzen duela, ulertzen duela.\n- Beste zerbait egin nahi duzue Kukaikoekin batera. Zerbait aideraz dezakezu?\nHor gabiltza. Aste Santuan gelditu gara eta bultzadatxo bat emango diogu. Oraingoz ni bueltaka nabil, zer egin, nondik jo... eta zerbait dudanean Joni komentatzen diot. Bera ere lanean ari da dantzekin. Irudiena ez dakit oso ondo nola izango den, beste ideia batzuk dauzkat orain. Hori horrela atera zen momentuan, eta orain beste momentu batean gaude.\nJaioteguna eta herria: 1964ko apirilaren 27a, Bergaran\nIkasketak: Pedagogia hiru urte eta Antzerti eskolan lau.\nLehen antzezlana: Antzertin zegoela “Sweigk en la II Guerra Mundial” egiteko deitu zuten. Txakur handi batekin lan egin zuen «Sokatik eramaten nuen, banko batean eseri eta beste pertsonaia batekin hitz egin. Batzuetan ikusleei zaunkaka hasten zen eta niretzako trauma handia izan zen».\nObra bat: Fernando Bernuesek zuzendu zuen “Paradero desconocido”. «Asko gustatu zait». Tanttakak hil honetan estreinatuko du.\nAntzoki bat: «Bonbonera» delako bat. «Txikitxoak dira, biribilak, eta jendea palkotan eserita dago, inguruan. Asko gustatzen zaizkit aktuatzeko».\nZaletasuna: Zinema, kideekin egotea, tai chia eta esgrima.


Herriaren bihotza zabaltzeko lanak - Orio - Karkara.eus\nHerriaren bihotza zabaltzeko lanak\nDorleta Agiriano Lai 2019-10-05 12:00\nPlaza zabaltzea eta oinezkoentzako jartzea da udalaren asmoa; eta aldi berean, portua zabaltzeko lanak egingo ditu Jaurlaritzak urritik aurrera. Hala, aldaketak izango dira herriko sarrera irteeretan. Aurreikuspenen arabera, bederatzi hilabete inguru iraungo dute obrek.\nOrioko Plaza oinezkoentzako jartzea eta moilako errepidea egokitzea, hemendik aurrera bi noranzko izan ditzan. Nagusiki horiek dira herriko plazan eta inguruan hasi dituzten lanen helburuak. Orioko Udalaren aurreikuspenen arabera, bederatzi hilabetean amaituko dituzte berritze eta egokitze lanak, baina egiteko dauden bi obrak ezkontzeko moduaren araberakoa izango da beharrezko denbora.\nUdaleko ordezkariek iraila hasieran eman zuten lanen berri, herritarrei zuzendutako bi bilera irekitan, kultur etxean. Hala, proiektuaren barruan, azaldu zuten bi obra nagusi izango direla datozen hilabeteetan. Batetik, plaza berritzeko lanak hasi ditu dagoeneko udalak; bestetik, baina, moila zabaltzeko lanak ere egingo dira urritik aurrera. Dena den, Eusko Jaurlaritzako Portu Zuzendaritzaren ardura da portuko obrak egitea, ez udalarena. Plazako lanen bidez, oinezkoentzako eremua zabaltzea da asmoa, egun betetzen duen biribilgune funtzioa atzean utzita. Horretarako, inguruan dauden aparkalekuak kentzea eta autoen zirkulazioa kaira lekualdatzea da xedea, egungo espazioaz gain, gaur egun plaza kanpoaldetik besarkatzen duen eremua (nagusiki aparkalekuz osatua dagoena) plazaren parte izan dadin. Horrek moilari zuzenean eragiten dio, ordea, eta egungo gaitasuna mantendu dezan, Jaurlaritzak ebatzi du portua ere handitu beharra dagoela.\nHerriko plazako kioskoa mantendu egingo du udalak, baina aldaketekin. Egurra berritzeaz gain, egiturak jatorrian zuen forma berreskuratuko dute; laukizuzena izango da, eta zabalagoa. Pixka bat atzera mugituko dute gainera, plazan lekua irabazteko.\nFaseka egingo dituzte plazako lanak, epeka. Aritzaga kalea izango da abiapuntua, eta ekin diete bertako lanei dagoeneko; lur azpiko instalazioak berritu, ur zikinak antolatu eta saneamendu lanak egingo dituzte. Aritzaga kalean amaitzean, Hendaia plazara egingo dute salto, eta han hasiko dira lanean. Bi-hiru hilabete iraungo du aurreneko fase horrek, eta gero, plazarantz hedatuko dituzte obrak, Txistulari kalean barrena. Bertan Aritzagako kaleko lan berdinak egitea aurreikusi dute, horrek aldez aurretik eskatzen duen lur azpiko azterketarekin, Aritzagan egin bezala. Dena den, faseen nolakotasunean aldaketak egon daitezkeela nabarmendu du udalak, baita epeen planifikazioan ere.\nBestalde, Jaurlaritzak oraindik ez du adierazi zehazki zein egunetan abiatuko dituzten portuko lanak, baina urrian izango dela iragarri dute. Plaza berritzeaz arduratuko den enpresa berak berregokituko du moila; Altuna eta Uria eta Viuda de Sainzek osatutako taldeak, alegia. Dagoeneko sinatu dute indarrean egongo den akordioa, eta horren arabera, 1.800.000 euroko aurrekontua izango du enpresak obra bakoitza egiteko.\nUdaleko ordezkariek jakinarazi dutenez, batez ere, obren eraginez eremuan mugituko diren kamioien trafikoak eragingo dio batez ere herritarren autoen zirkulazioari. Gainera, kamioiak etengabe ibiliko direnez, aurrera eta atzera fase guztiak amaitu arte, ez dute plaza inguruan lurzorua jarriko, ibilgailuen mugimenduaren ondorioz hondatu ez dadin. Hala, guztia amaitu bitartean, betoiak ordezkatuko du lurra.\nBehin behineko aldaketak\nLanak amaitu bitartean, aldaketak izango dira autoentzako sarreretan eta irteeretan. Dagoeneko hasi da Aritzaga kaleko fasea, eta une honetan, Txistulari kalean kokatu dituzte herrirako sarrera zein irteera. 2,40 metroko altuera baino gehiago duten ibilgailuen kasuan, Txanka-Hondartzako errepidetik irten beharko dute laster; Txistulari kalea soilik sarrera izateko egokitzen dutenean. Dena den, Orioko Udalak jakinarazi duenez, aurki Diketik izango da irteera Txistulari kaletik beharrean, eta hor mantenduko dute lan guztiak amaitu bitartean. Obrek aurrera egin ahala, baina, baliteke beste bideren bat itxi behar izatea eta beste aldaketaren bat egotea. Kasu horietan, Txanka-Hondartzako bidea erabili beharko dute herritarrek.\nBestetik, aurtengo San Nikolas jaietan obra bete-betean izango da plaza ingurua. Beraz, festetako ospakizun eta egitasmoak aurten nora lekualdatu daitezkeen aztertzen ari da dagoeneko udala.


6 arrazoi zergatik mendekatu iruzurra ez da ideia ona - Laguntza Ezkontza Desleialtasunarekin\nBikoteentzako Sexu AholkuakEzkontza Lizentzia EskuratzeaJaio Aurreko AkordioakEstatuaren Dibortzio LegeakHaurren Zaintza Eta LaguntzaBizikidetzaDibortzioa Aurkitzeko ProzesuaEzkontza AholkularitzaLege BereizketaEzkontza Eta Ekintzaileak\nNagusia / Laguntza Ezkontza Desleialtasunarekin / 6 arrazoi zergatik mendekatu iruzurra ez da ideia ona\nGauzak hozten direnean, beste modu batean pentsatuko duzu\nHorregatik, nahigabea izango duzu\nErabil dezakete beren portaera justifikatzeko\nHoriek min egiteak ez du minik egingo\nAdiskidetzea gero eta gutxiago da\nZure konfiantzak ping-pong egingo du\nInfidelitateak mendeku nahia pizteko gaitasun bitxia du. Ikerketek baieztatzen dute intuitiboki dakiguna - hori sexu desleialtasuna esperientzia mingarrienetako batzuen menpe dago.\nTraizionatutako ezkontide askok pentsatzen dute beren arteko harremanak izatea berdintzeko edo beren burua hobeto sentitzeko. Mespretxua izatea eta ordaina nahi izatea traizioaren aurrean espero den erantzuna da.\nEzagutzea desleialtasun sexuala eta emozionala bihotz hautsiak eta harremanak bortitzak eta mingarriak izan daitezke; baita abandonua ere, bikotekide intimoaren indarkeria , eta baliabideen galera baliabide horiek aferako bikotekideetan inbertitzen direnean, eta pertsona batek mina gutxitzeko ahaleginetan zakar joka dezake.\nHala ere, iruzur baten mendekua ez da bidea, eta arrazoi esanguratsu asko daude horregatik.\n1. Gauzak hozten direnean, beste modu batean pentsatuko duzu\nPuskatuta eta traizionatuta sentitzen zarenean, desleialtasunaren ondorengo mendekua onargarria dela dirudi. Haserreagatik eta minagatik jarduteak ez zaitu erabakigarri onena bihurtzen. Hori dela eta, leku pixka bat lortzen duzunean eta gauzak hozten direnean, baliteke zure ekintzak berriro egitea nahi izatea.\nHori dela eta, iruzur egin ondoren mendekua kontuan hartzen baduzu, eman denbora gutxienez zeure buruari jardun aurretik. Eman epea eta horrela jarraitu beharko duzu leial.\nZorionez, ordurako, ondorio guztiak kontuan hartuko dituzu eta iruzurrak itzultzea ez da zure aukera.\namaginarreba nartzisista sintomak\n2. Zure buruari haserre egingo diozu\nEzkontidearekin berdintzeko iruzurra egiteak zure ezkontidearen antzekoa bihur zaitzake zure eta besteen begietan nahi zenukeena baino.\nInfidelitatearekin min egiten dizute eta orain mendeku gisa iruzurra egiten ari zara. Nola sentituko zara hauen gauza bera (ia) egin duzula jakinda? Egin zutenaren inguruko ikuspegi berria emango al dizu eta barkatzeko presioa sentituko al duzu?\nZure burua hobeto sentiaraztea nahi baduzu, ez da ikuspegi egokia.\nIruzurraren mendekuak ez du bilatzen ari zaren lasaitasuna lortuko. Ez du minik gutxituko; baizik eta aurre egin behar diozun amorru eta samintasun gehiago pilatuko ditu.\n3. Erabil dezakete beren portaera justifikatzeko\nMendeku iruzurrak ekiditeko arrazoi bat zure bikoteak eragiketak eragoztea da amua ateratzeko. Zure mendeku iruzurra fideltasuna zaila dela frogatzeko argudio gisa erabil daiteke eta hori desleialtasuna erraz gertatzen da.\nEsan dezakete: 'orain badakizu zein erraza den irristatzea' edo 'orain ere egin duzula, barkatu behar didazu'. Mendeku adulterioak traizio egin zizunari bere ekintzengatik errudun gutxiago sentitzen eta ulermen handiagoa eskatzen laguntzen dio.\nIruzurgileen mendeku onena zoriontasunaren bila irteera erraza aukeratu dutela eta gauza bera egitea ekiditeko borondatea erakusten dutela da.\n4. Haiek min egiteak ez du minik egingo\nBeharbada, galdetzen ari zara: 'Izan behar al al dut zenbat min ematen duen erakusteko?' Bila zabiltzana mina gutxitzea bada, iruzur bat iruzur egitea ez da bide egokia.\nEdozein motatako mendekuak oso gutxitan izaten du nahi duzun bakearen gakoa.\nMendeku iruzurrak ziurrenik min gutxi sentitzen lagunduko dizu, baina epe luzera gainditzeko beste gauza bat pilatuko da. Mendeku iruzurrak ez du inolako laguntzarik sentimenduei aurre egiteko edo egoera gainditzeko plan bat egiteko.\nEz dirudi iruzurrezko ezkontidearekiko mendekua izateak gauzak are eta hobeak izango dituela ematen duela, baina zoritxarrez ez da hala izango. Horri aurre egiteko modu bakarra bertatik pasatzea da.\n5. Adiskidetzea gutxiago da\nIruzurgailu baten mendekua lortzeak okerrera egiten du ezkontzak desleialtasunetatik bizitzeko aukerak . Funtzionatzeko modua dagoela uste baduzu, mugatu mendekua iruzur egitea. Espiral honek tira egingo zaitu biak.\nJada ezin baduzu jasan, hobe da berehala amaitzea. Harremana honaino joanda berriro saiatzea arazoak dirudi. Mendeku iruzurrak ez zaitu berdinduko eta berriro hasteko aukera emango dizu.\nAdiskidetzearen aukera emateko, arazoen zergatia zuzendu behar duzu.\nHorrez gain, infidelitatea sendatzea eta barkatzea iruzurrezko ezkontideari barkamen zintzoa entzunda errazten dira. Mendeku iruzurrak erro arazoak maskaratuko ditu eta bestearen damu zintzoa entzungo du.\n6. Zure konfiantzak ping-pong egingo du\nAukera hau aztertzen duten pertsonek desleialtasunaren ondoren mendekua sentitzen dute konfiantza berreskuratuko dutela Hala ere kontrakoa egingo du.\nZeure kontua duzunean, agian desiragarriagoa eta erakargarriagoa sentituko zara denbora laburrean. Itsasoan beste arrain batzuk daudela eta aukerak dituzula jakiten lagun zaitzake.\nMomentu batez, norberaren balioaren zentzua berrituko duzu eta arindu samarra sentituko duzu. Hala ere, laster beste sentimendu batzuk sartuko dira.\nMomentu horretan, zureganako konfiantza hustu egingo da eta saihesten saiatu zaren sentimendu guztiak atzera botako dira.\nIkusi ere: desleialtasunaren opariak\nAukeratu hurrengo pausoak arretaz\nTraizionatu izan bazaituzte, agian galdetuko zenizuke, 'nire emazteari iruzur egin behar diot edo nire senarrari iruzur egin behar diot'.\nKontuan hartzen ari zaren arrazoia edozein dela ere, jakin beharko zenuke mendeku iruzurrak ez duela mina kenduko edo gauzak hobetuko. Arrazoi ugari daude iruzurrezko bikotekidearekiko mendekua ekiditeko.\nIruzurgailu baten mendekuak min egingo omen die, baina, nolabait ere, min hartuta egongo zara. Gainera, gauzak hozten direnean, mendeku iruzurrari erreparatuko diozu eta zure burua modu desberdinean ikusiko duzu. Baliteke zure ekintzak berriro egitea nahi izatea, baina ezin izango duzu egin.\nAzkenean, zure ezkontzak bizirauteko aukerarik baldin badu, saihestu mendeku iruzurrak, edozein probabilitate suntsitu baititzake desleialtasunetik berreskuratzen .\nMendeku iruzurrak ez dizu bakerik emango. Hobeto sentitu nahi baduzu, aurre egiten diozun mina, lotsa eta haserreari, izan zeure buruarekin atsegina eta eman zure buruari prozesua egiteko astirik gabeko erabakiak hartu aurretik.\nproposatzeko modu desberdinak


—Linguistika ikasten ari zeratenoi zergatik ardura dizute euskera? (1)\n—Ezagun ditugun hizkuntza guztien artean oso bereizia delako. Au da: Linguistika ikasten bada, linguistika indo europeoa ikasten da batez ere, eta euskera, indo europeoa ez izaki, oso interesgarria da. Begira: Gaur eguneko linguistikaren arazoa printzipio universalak deritzaienen billatzea da. Inglesa ikasten baldin bada, eta hori da guk ikasten duguna, ezin ditezke printzipio hoiek arkitu. Arkitzen dira erreglak eta printzipioak bai, baina ez dakigu universalak diren ala ez. Eta zenbat eta urrutiagokoa den ikasten den hizkuntza, orduan agertzen da zerbait interesgarri izan ditekenik estudio hauetan.\n—Hizkuntza oso urrutikoa duzutela euskera eta abar, baina euskeraren barruan ezer ardura duenik arkitzen hal duzute? Zu zeuk ezagutzen duzun hortan atenzioa sortu dizun ezer arkitu al duzu?\n—Errelativu fraseak behintzat bai. Gainetiko hizkuntzetatik oso fenomenu diferentea gertatzen da euskera. Nik beste hizkuntza bat ezagutzen dut, Indiako bat, hontan euskerarekin antza duenik. Eta interesantea dena hau da: Ameriketako linguista batek konstituienteak estudiatu ditu eta konstituiente horien restrikzio batzuek arkitu ditu eta dirudienez restrikzio hoien alde bat behintzat euskerantzat ere baliozkoak direla.\n—Printzipio universaletaz mintzatu zatzaizkit. Zer dira?\n—Zein nahi hizkuntzetan aldatzen ez diren elementuak. Ez bakarrik konstituiente direlako, baizik eta sospetxa bat ba delako (2) hizkuntza, edozein dela, eta halabeharrez —giza expresio bat delako bakarrik— elkarren arteko zerbait berdina dena ba dela. Orduan, apriori inbentatzen ez baduzu zuk partikularidade oriek A B eta Z izan behar dutela, orduan enpirikuki konprobatu behar duzu ala den edo ez. Orduan zuk esku artean duzun muestra da erabakitzen duena. Indoeuropeo izkuntzetan restrikzio edo limitazio batzuek arkitzen ditugu. Orduan problema non da: relatibuko frase batean, esate baterako, restrikzio horiek guztiak aplikatzen zazikio ala ez. Zenbaitzuek bai, baina zeinbaitzuek ez. "Ni bizi naizen etxea zabala da". Galdera hau da: frase hori gramatikala da ala ez?\nGaia 2: Hizkuntza


Debako Udako Musikaldia 2020 - Kulturklik\nDebako Udako Musikaldia 2020\nDeba 2020(e)ko abuztuaren 6(e)tik 2020(e)ko abuztuaren 27(e)ra\nAbuztuaren 6an, 20an eta 27an, musika kontzertu bana eskainiko da Santa Maria elizan, 20:30ean. 37. Udako Musikaldia antolatu du Debako udalak Gipuzkoako Foru Aldundiaren laguntzarekin. Loreto Aramendi (organoa), Pablo Mezzelani (kantua, musika tresna etnikoak) eta Pedro Miguel Aginaga (biolina) musikariek eskainiko dute lehen kontzertua. Abuztuaren 20an txistu eta piano kontzertua eskainiko dute Garikoitz Mendizabalek (txistua) eta German Ormazabalek (pianoa). Aurtengo azken kontzertua, berriz, Paula Iragorrik (Mezzosopranoa), Elena Sanchok (Sopranoa) eta German Ormazabalek (pianoa) eskainiko dute. Edukiera mugatua egongo da, eta, kontzertuetara sartzeko gonbidapena beharko da. Uztailaren 27tik aurrera jaso ahal izango dira hauek turismo bulegoan. Izen-abizenak eta telefono zenbaki bat eskatuko dira gonbidapenak banatzerakoan.\nLehen kontzertuan, abuztuaren 6koan, organoak, biolinak, munduko hainbat lekutako musika tresna etnikok eta kantuak bat egingo dute. Hori guztia, musika klasikoan eta baita herrikoian ere, ibilbide kontrastatua duten hiru musikariren eskutik. Loreto Aramendi (organoa), Pablo Mezzelani (kantua, musika tresna etnikoak) eta Pedro Miguel Aginaga (biolina).\nErrepertorioak hamahiru kantu labur ditu; obra alaiak dira, musika folklorikoa. Argentina, Txina, Bulgaria, Bolivia, Afganistan eta Errumania izango dira bidaia musikalaren geltokiak.\nAbuztuaren 20an txistu eta piano kontzertua eskainiko dute Garikoitz Mendizabalek (txistua) eta German Ormazabalek (pianoa). Emanaldi hau txistuak eta pianoak izan duten bilakaeraren isla da. Bi musika tresnen arteko metamorfosia. Txistuaren historian badago une bat, tradizioa, dantza eta folklorea alde batera utzi gabe ganbara musikara hurbiltzen dena Ganbara musika egiteko orduan bidaide izan duen lehen instrumentua ziurrenik pianoa izan da. Horregatik, txistua eta pianorako idatzi diren hainbat obra eskainiko dituzte, bertako eta kanpoko musikarienak.\nAbuztuaren 27an, Paula Iragorrik (Mezzosopranoa), Elena Sanchok (Sopranoa) eta German Ormazabalek (pianoa) eskainiko duten kontzertua, musikaren historiako bitxi txikien aukeraketa bat da, Haendeletik hasi eta Bernsteineraino. Kapritxoak, bi ahotsak uztartuz interpretatu nahi dituzten obrak. Debako kontzerturako, gure herriari oso lotuta dagoen Sorozabalen obrak ere eskainiko dituzte.\nBizitzen ari garen osasun egoera dela eta, hainbat jarraibide bete beharko dira. Edukiera mugatua izango da. Gonbidapena Debako turismo bulegoan eskuratu daiteke hilaren 27tik aurrera. Gonbidapena jasotzerakoan izen abizen eta telefono zenbakia jasoko dira.\nSartzerakoan, kontzertuan zehar eta bertatik irtetean maskara erabiltzea derrigorrezkoa da. Eskuak garbitzea ere bai. Ezingo da elizatik atera kontzertua amaitu arte. Kontzertua hasi ondoren ere ezin izango da elizara sartu.\nData 2020(e)ko abuztuaren 6(e)tik 2020(e)ko abuztuaren 27(e)ra\nLekuaSanta Maria eliza


Elbarriendako aparkalekuak errespeta daitezen kanpaina egin du Trautik - Oñati - Goiena.eus\nElbarriendako aparkalekuak errespeta daitezen kanpaina egin du Trautik\nMireia Bikuña 2015-12-12 13:45\nJarri bere lekuan, ez bere tokian leloa duen kartelak ipini dituzte aparkaleku urdina adierazten duen seinale bakoitzean. Orritxoak ere banatu dituzte elbarriek zer nolako egoerak bizi eta jasan behar izaten dituzten azaltzen. "Aparkaleku urdinak elbarriendako dira. Kolore ezberdinaz margotuta daude eta errespetatu egin behar dira", esan du Trautiko kide Mikel Etxezarretak.\nOñatin 50 eta 100 aparkaleku urdin artean daude elbarriendako. Kopuruarekin pozik daude Trautikoak, baina ez herritar askok ematen dioten erabilerarekin. "Kiroldegira umea jasotzera edo kultura etxera liburua aldatzera doan gurasoa, espaloian aparkatzen duena edo zebra-bidea oztopatzen duena. Akaso bi minutuko kontua da, baina tarte horretan elbarrituren batek aparkaleku horren beharra badu, ezin izango du autoa aparkatu", esan dute Trautikoek. Adibide horiek jasotzen dituzte herriko kaleetan eta txokoetan ipini dituzten kartelak.\nAparkaleku urdinak errespeta daitezen isunak jartzea izan daiteke neurrietako bat. "Poltsikoan eragiten badigu, akaso zorrotzagoak izango gara aparkatzerako orduan. Baina, kontzientzia kontua da. Aparkatzeko arazorik ez dutenak jarri daitezela gure azalean", esan du Mikel Etxezarretak.


The Norwegian Radio Orchestraren kontzerturako autobusa antolatu dute : Bidasoko Hitza\nThe Norwegian Radio Orchestraren kontzerturako autobusa antolatzen ari dira\nKursaal Eskura programaren barruan eskainiko du emanaldia orkestrak apirilaren 29an. Autobusak Hondarribian eta Irunen egingo ditu geldialdiak.\nKursaal Eskura programan parte hartuko du The Norwegian Radio Orchestrak.\nHondarribiko Udaleko Kultura departamentuak, Irungo Udalarekin elkarlanean, Kursaal Eskura programaren barruan The Norwegian Radio Orchestrak emango duen kontzertua ikustera joateko autobusa antolatu du. Apirilaren 29an da emanaldia (20:00) Kursaaleko auditorioan, eta Hondarribian zein Irunen egingo ditu geldialdiak autobusak, lehenenean San Cristobal biribilguneko Ama Guadalupekoa bus geltokian (18:55), eta bigarrenean, Gipuzkoa hiribidean (19:10).\nKultura departamentuko arduradunek azaldu dutenez, sarrera bereganatzeko interesa dute lagunek Kursaalaren webgunean egin beharko dute. Ondoren, autobuseko lekua erreserbatu beharko dute parte hartzaileek, Hondarribian Arma Plaza fundazioarekin harremanetan jarriz (943 643677) eta Irunen Kultur arloarekin (943505408). Izena emateko epea apirilaren 24ra arte egongo da zabalik, eta gutxienez 15 laguneko taldea osatu beharko dute jarduera mantentzeko.\nMiguel Harth-Bedoya zuzendariak gidatzen du The Norwegian Radio Orchestra, Boris Giltburg piano jotzaile ezagunaren parte hartzearekin. Aurreikusitako programa ondokoa da: Griegen Udazkenean, Beethovenen Pianorako 4. kontzertua eta Dvoraken 7. Sinfonia.


Eastern Promises. Ekialdeko Europaren erretratua 50 filmetan\nBosnia-Herzegovina - Kroazia - Austria - Alemania 2014\nNičija zemlja / No Man's Land / No Man's Land\nBosnia-Herzegovina - Frantzia - Eslovenia - Italia - Erresuma Batua - Belgika 2014\nBalkanetako Gerra landu duten pelikulen artean, garrantzitsuenetarikoa da. Oscar sari bat eta Cannesen gidoi onenaren sari bat irabazi ditu. Danis Tanovic zinemagileak gerraren eromenean bizirauten ahaleginduko diren bi gizonen istorioa kontatzen du.\nTxekiar Errepublika - Alemania 2014\nBulgaria - Herbereak - Hungaria 2001\nGizon batek Bulgariako paisaian barrenako bidaia hunkigarri bat grabatuko du urruti bizi den eta hiltzear dagoen lagunarentzat. Bidaia horretan, bertan bizi diren pertsonak, ahaztu egingo den denbora baten lekukoak, irudikatuko ditu.\nLesbiana bikote bat, bizilagun bitxi multzo batez inguratua: amesgaiztoak eragiten dizkion etxeko nagusia eta haren seme homofobo bortitza, abortuzale gaizto bat, astakilo koadrila bat... Thriller zitala eta gizarte kroaziarraren gaitzen lekukotza errukigabea da.\nGyorgi Pálfik, Hungariako zinemako egile ospetsuenetakoak, ez du elkarrizketarik behar zotina daukan gizon zahar baten konpasaren erritmopean dabilen landa eremuko komunitate txiki baten bizitza bineta sorta baten bidez deskribatzeko. 2002ko Donostia Zinemaldiko Zabaltegi Zuzendari Berriak sailean aipamen berezia jaso zuen.\nTxekiar Errepublika - Eslovakia 2002\nAlice Nellis zuzendari txekiarrak Zuzendari Berriak saria irabazi zuen, 2002an, umore beltzez betetako road-movie honekin. Amona batek bere ametsa beteko du, ama batek alabak haur gisa tratatzeari utziko dio, alabek senarrak ergel gisa tratatzeari utziko diote, eta aitaren errautsak herrialde osora zabalduko dira.\nFabula gautar surrealista hau da Hungariako zinemak azken urteetan eman duen ezustekorik erakargarrienetakoa. Budapesteko metroan bizi den faunari buruzkoa da: muga jotzear bizi diren txartel-kontrolatzaileei, saileko hiltzaileei, trenetan txartel gabe ibiltzen trebeak diren pertsonei eta maitagarriak diruditen neskei buruzkoa. Cannesko eta Varsoviako zinema-jaialdietan Gazteri...\nFabula gautar surrealista hau da Hungariako zinemak azken urteetan eman duen ezustekorik erakargarrienetakoa. Budapesteko metroan bizi den faunari buruzkoa da: muga jotzear bizi diren txartel-kontrolatzaileei, saileko hiltzaileei, trenetan txartel gabe ibiltzen trebeak diren pertsonei eta maitagarriak diruditen neskei buruzkoa. Cannesko eta Varsoviako zinema-jaialdietan Gazteriaren Saria irabazi zuen.\nTxekiar Errepublika 2004\nBulgaria - Kanada - Finlandia - Herbereak - Norvegia - Erresuma Batua - AEB 2004\nMazedonia - Frantzia - Eslovenia 2004\nWojciech Smarzowskik, Poloniako zinemagile berrietako batek, gizarte poloniarraren inguruko ikuspegi garratz honekin abiatu zuen bere ibilbidea. Mugimendu handiko ezkontza-egun bat deskribatzen du, alkoholez, diruz eta ustelkeriaz zipriztindutako egoera ero bat.\nKornél Mundruczó-k Joana Arc-ekoaren historia berrinterpretatu du pelikula harrigarri eta ausart honetan. Zinemaren eta operaren arteko mugak hautsiz, pertsonaia mitiko hura gaur egungo Hungarian kokatu du. 2005ean, Cannesko Zinema Jaialdiko Un Certain Regard sailean aurkeztu zuten.\nAlemania - Bosnia-Herzegovina - Bulgaria - Estonia - Errumania - Serbia eta Montenegro - Hungaria 2005\nFilm honetan, gaur egungo Ekialdeko Europako zinemagile bikainenetako batzuk bildu dira. Bloke sobietarraren parte izan ziren herrialdeetako belaunaldi arteko gatazka eta gizartearen bilakaera islatzea du helburu, eta sei atalez osatuta dago.\nTxekiar Errepublika - Alemania - Eslovakia 2005\nCorneliu Porumboiuk, Errumaniako zinema berriko «mirariaren» egile nagusietakoak, 1989ko iraultzan errumaniarrek bete zuten rolari buruzko gogoeta historiko isekari honekin debutatu zuen. Filmak Cannesko Zinema Jaialdiko Urrezko Kamera irabazi zuen, 2006an.\nGrinari, gaztaroko sentsualtasunari, jeloskortasunari eta jabetzari buruzko drama intimista da, baina batez ere, ihesi doan denbora berreskuratzeko beharra islatzen du, zoriontasun une iragankorrak gordetzeko beharra. Karlovy Varyko jaialdian aurkeztu zuten.\nAmeriketako Estatu Batuetako atzerri politikari buruzko parabola egokia da. Komunitate errumaniar txiki batek inoiz ikusi gabeko zerbaiti aurre egin beharko dio: soldadu amerikarrez betetako tren bat bere herriaren erdian geldituko da. Cannesko Zinema Jaialdiko Un Certain Regard saria irabazi zuen.\nPolonia - Alemania 2008\nErrumania - Alemania 2008\nEslovakia - Txekiar Errepublika - Austria 2009\nBulgaria - Suedia 2009\nCannesko Zinema Jaialdian aurkeztu zen eta nazioarteko zinema-jaialdi batzuetan sariak irabazi ditu. Gerra Hotza bukatu ondoren gizarte bulgariarrak duen nahasmenduaren inguruko begiratu zorrotza da, drogazale baten eta jende desegokienarekin dabilen nerabe baten pasadizoen bidez islatua.\nErresuma Batua - Errumania 2009\nEstonia - Finlandia - Suedia 2009\nLituania - Frantzia - Errusia 2010\nNazioartean itzal handiena duen zinemagile lituaniarrak, Sharunas Bartasek, Paris, Mosku eta Vilnius artean kokatutako zinema beltzeko film bat zuzendu du, eta protagonista ere bada. Droga-trafikatzaile baten ihesaldi malenkoniatsua kontatzen du; maite dituen emakumeengandik patu saihestezin bateranzko ihesaldia.\nErrumania - Frantzia - Hungaria 2010\nMarian Crisan Errumaniako zinemako talentu berrietako bat da eta haren lehenengo film honek Locarnoko Zinema Jaialdiko Epaimahaiaren Sari Berezia jaso zuen. Mugek eta ohiturek banantzeko ahalegin guztiak egin arren elkar ulertuko duten bi gizonen arteko adiskidetasunari buruzko kontakizun hunkigarri eta bihozbera da.\nHungaria - Frantzia - Austria - Herbehereak 2010\nAlbania - Grezia - Frantzia 2011\nEslovakia - Txekiar Errepublika 2011\nZuzana Liova zuzendari eslovakiarraren lehenengo filma familia-loturen eta gaztaroko bulkada errebeldeen inguruko drama da, baina kutsu satirikoa ere badu. Aita batek alaba bakoitzarentzat etxe bat eraikiko du. Haurtzaroko amets bat dirudiena amesgaizto bihurtuko da.\nMazedonia - Serbia 2011\nGaur egun punkak bizirik iraun al dezake? Galdera hori luzatzen du komedia beltz honek. Punk talde bat berriz elkartuko da, ekitaldi kulturaniztun batean parte hartzeko. Karlovy Vary eta Sofiako zinema-jaialdietan saritu egin zuten.\nJan Komasaren lehenengo film honek Poloniako zinemako talentu berri bat ezagutarazi zuen. Interneten aroko plazer eta arriskuei emanda dagoen gazteria berri baten erretratua da.\nLituania - Frantzia - Belgika 2012\nBosnia-Herzegovina - Alemania - Frantzia - Turkia 2012\nErrumania - Frantzia - Belgika 2012\nPoloniako azkenaldiko zinemako ezusteko handietako bat izan zen bikote bati buruzko drama bizi eta adeigabe hau. Gertaera traumatiko batek bikotearen zoriontasuna suntsitu, eta haren maitasuna kolokan jarriko du.\nAlemania - Moldavia 2012\nAna Felicia Scutelnicu 2012ko Erromako zinema-jaialdian saritu zuten, Moldaviako herrixka bateko hileta-errituen deskribapen zehatz, ezin ederrago eta poetiko honengatik. Zeremonia horretan, alaitasuna atsekabearekin nahastu, eta bizitza heriotzaren gainetik jartzen da.\nSerbia - Alemania - Frantzia - Eslovenia - Kroazia 2013\nBost pertsonaren gerraosteko Serbiako bizimoduaren deskribapen malenkoniatsu honek galdera kezkagarri bat botatzen du: erruduntasun sentimendua, frustrazioa, mendeku hartzeko desioa gainditu al daiteke? Sundanceko Zinema Jaialdian Epaimahaiaren Sari Berezia irabazi zuen.\nEslovakia - Txekiar Errepublika 2013


ULACIA GRUPO, LEHENENGO MAILAKO TXAPELDUN IZATEKO AUKERA\nEmakumezkoen lehenengo mailako Final Fourra eta azken jardunaldiko ordutegi bateratua dela eta Tabirakoren aurkako partida Gernikako Maloste kiroldegian jolastuko da.\nJokin Collantesen mutilek, sekulako denboraldia egin dute eta horri esker, azken jardunaldira txapeldun izateko aukera bereganatu dute.\nAzkeneko jardunaldira lidertzan iritsi dira Zarauztarrak Disdira ISB Azpeitiarrekin garaipenekin berdinduta baina beraien aurkako bi garaipenek abantaila ematen diete gure mutilei. Txapeldun izateko biderik errezena Gernikan garaipena lortzea izango da baina galtzekotan, Azpeitiarrek Logroñoren aurka galduko balute gure mutilek lehenengo postua lortuko lukete ere.\nEz dute aurkari erreza izango aurrean, Durangoko Tabirako ligako hirugarren sailkatua delarik eta igoerako Final Fourra prestatzen dago azken asteetan. Beraien ohiko kiroldegian ezingo dute jolastu eta partida Gernikako Malosten jolastuko da larunbatean arratsaldeko 18tan. David Tudela pibota da beraien jokalari nabarmenena baina talde orekatu bat da saskiratzeko aukera duten hainbat jokalariekin eta jokalari fisikoekin.\nTaldea lagundu nahi duten zaleek 15:30tan Agoueseko rotondan autobusa hartzeko aukera izango dute.


'Ikasi euskara herrian bertan' kanpaina, Uemako herrietan - Tolosaldea - Tolosaldeko ataria\n'Ikasi euskara herrian bertan' kanpaina, Uemako herrietan\nEneritz Maiz Etxarri 2019-09-11 10:30\nEuskaltegirik ez izan arren, eta taldeak osatuz gero, herrian bertan euskara ikasteko aukera izango dute eskualdeko Uemako herrietako biztanleek.\n2019-2020 ikasturtea hasi da, eta urtero moduan, eskualdeko hainbat udalek, euskaltegirik izan ez arren, herrian euskara ikasteko aukera eskaintzen dute. Uemak, bertako kide diren hainbat udalekin eta euskaltegiekin elkarlanean, bat egin du aurten ere kanpainarekin, eta berea ere martxan jarri du: Ikasi euskara herrian bertan.\n«Euskaltegirik ez duen herri txikiren batean bizi eta euskara ikasi nahi izanez gero, udaletxera jo beharko du herritarrak, eta ondoren Uemak koordinatuko du herri horretan ikasle taldea sortzeko egin beharrekoa, bai udalarekin eta baita eskualdeko euskaltegiekin ere», jakinarazi dute Uematik.\nAurreko ikasturteetan bezala, 2019-2020 ikasturtean ere laguntza eskainiko du Uemak herri txikietan. Adierazi dutenez herrian bertan ikasle taldeak sortzeko koordinazio lana egingo du alde batetik, beti ere eskualdeko euskaltegiekin eta udalekin elkarlanean. Eta bestetik diru laguntzak jasotzeko arautegi, ordenantza eta antzekoen inguruko aholkularitza ere emango die horrelakorik behar duten udalei. Pauso hauekin, «euskalduntzean ez ezik herri txikien garapenean ere eragin nahi du Uemak, bertako biztanleek zerbitzua herrian bertan izan dezaten ahaleginduz eta herri txikiak bizirik mantentzeko lan eginez», argitu dute mankomunitatetik.\nEskualdeko hainbat herrik euskalduntzeari ekarpena egin nahi diote. Alegiako Udalak Uemarekin elkarlanean ahalegin berezia egingo duela iragarri du, eta 2019-2020 ikasturtean ere euskara ikastaroak herrian bertan eskaintzeko baliabideak jarriko ditu.Behe, erdi eta goi mailako euskara ikastaroen eskaintza egingo da, eta izena ematen dutenen artean, ordutegiak eta mailak kontuan hartuta, taldeak sortzeko aukera aztertuko da.\nTaldea sortzeko gutxieneko kopurura iritsiz gero, ikastaroak herrian bertan eskainiko dira. Sortzen diren ikastaro guztiak udalak diruz lagunduko ditu. Informazio gehiago nahi duenak udaletxera deituta edo bertara hurbilduz eskuratuko du.Matrikula egiteko epea hilaren 16an amaituko da, eta udaletxean bertan eman beharko da izena.\nIkaztegietako Udalak ere ahalegina egingo du euskara ikasi nahi dutenei laguntzeko. Matrikula egiteko azken eguna hilaren 16a izango da, eta nola ez, diruz lagunduak izango dira euskara ikastera animatzen diren herritarrak.\nAltzon ere aurreko urteetan egin moduan taldeak osatuz gero zerbitzua herrian bertan emateko ahalegina egingo dute, eta diruz lagunduak izango dira. Izena emateko edo informazioa eskuratzeko 943 65 24 13 telefono zenbakira deitu beharko da hilaren 16a baino lehen.\nAmezketako Udalak ere maila guztietan euskara ikasteko aukera eskainiko die 16 urtetik gorako amezketar guztiei, eta aukera aprobetxatzeko deia luzatu die. Diruz lagundutako klaseak izango dira. Interesatuek hilaren 23a bitarte dute izena emateko epea zabalik, eta informazio gehiago nahi duenak eskura du 943 65 31 89 telefono zenbakia.\nHerri guztietan, matrikula epea ixterakoan izena eman dutenekin bilera bat egingo da. Eta guztiek nabarmendu dute: «Gureak bezalako herri euskaldunetan, euskara jakiteak duen garrantzia kontuan hartuta, beste urte batez ahalegin berezia egin nahi izan dugu euskara ikastera edo hobetzera herritarrak animatu daitezen».


Irudi deserosoz osaturiko erakusketa ikusgai Gasteizen — Gaztezulo\nIrudi deserosoz osaturiko erakusketa ikusgai Gasteizen\nIrudi deserosoz osaturiko erakusketa ikusgai Gasteizen https://www.gaztezulo.eus/albisteak/irudi-deserosoz-osaturiko-erakusketa-ikusgai-gasteizen https://www.gaztezulo.eus/albisteak/irudi-deserosoz-osaturiko-erakusketa-ikusgai-gasteizen/@@download/image/20129171657deseroso.jpg\nErnesto Iriarte artista gasteiztarrak 'Deseroso' izeneko erakusketa osatu du, eta urriaren 24ra bitarte ikusgai izango da Gasteizko Kafe Iguanan.\nBarazkijalea naiz dioen kamiseta soinean duen Hitlerren irudia, ahiturik dauden metxeroz osaturiko lana, artistaren ama hilzorian agertzen duen argazkia\nIrudi deserosoak dira denak, ikusleari lehen unean sorpresa eragingo diotenak; horren ostean, hausnarketarako parada izango du.\nAlderdi ugari lantzen dituen artista da Iriarte: bitxigintza, eszenografia, altzarien diseinua, argazkigintza, irakaskuntza\nEgunerokotasunaren baitan kokaturiko obrak dira bereak, eta beste hainbat artista, instituzio kultural nahiz artistiko, eta erakunderekin elkarlanean aritu ohi da.\nIriarteren erakusketa Gasteizko Kafe Iguana tabernan zabaldu zuten iragan astean, eta bertan mantenduko dute urriaren 24ra bitarte.\nKultur elkargune eta erakusleiho izateko helburuarekin, proposamen ugari eskaintzen dihardu Kafe Iguanak azken aldian, eta horren lekuko da honakoa. Arte areto eta erakusketa guneetatik at, tabernako giroan eta aukera anitzeko espazioan mota anitzetako ekintzak barneratu ditu horrela Arabako hiriburuko lokal ezagunak.\nMusikarekiko grina erakusten duten artista ezezagunak biltzen dituen ekimena da Musikaplastika. Besteak beste, tatuaje egileak, binilozko disko bildumazaleak, komikigileak\nbatu dira egitasmora. Deseroso erakusketa ere egitasmo honen baitan kokaturik dago.


دولة إسرائي (Dawlat Isrā'īl)\n1948 maiatzaren 14\n20.770 km² (150.)\n333 biztanle/km² (19.)\nIDT (UTC +3)\nIsrael (izen ofiziala, Israelgo Estatua; hebreeraz, Medīnat Yisrā'el; arabieraz, Dawlat Isrā'īl) Ekialde Hurbileko estatua da, Mediterraneo itsasoaren ekialdean, Egipto eta Libano artean kokatua. Mugakide ditu Libano, iparraldean; Siria, Jordania eta Palestina, ekialdean; Akabako golkoa, hegoaldean; Egipto eta Gazako Zerrenda, hego-mendebaldean; eta Mediterraneoa, mendebaldean. Munduko estatu judu bakarra da.\nHebreera eta arabiera dira Israelgo hizkuntza ofizialak. Etnia nagusiak hauek dira: juduak (% 80), arabiarrak eta beste (% 20). Erlijioz, berriz, juduak dira israeldarren % 80 musulmanak % 15, kristauak % 2, eta bestelakoak (% 3).\nSakontzeko, irakurri: Israelgo historia\n[aldatu] Palestinaren kolonizazioa\n1922an Nazio Batuen Elkarteak lurraldea gobernatzeko eskubidea onartu zion Britainia Handiari, burujabetza lortu bitartean. Britainiarrek laguntza eman zieten Palestinara joan nahi zuten juduei, betiere, han bizi ziren arabiarren eskubideak babestuko zirelakoan. Izan ere, artean, Palestinako biztanle gehienak arabiarrak ziren.\n[aldatu] Independentzia aldarrikatzea eta arabiarrekiko lehen gerra\nEstatuaren aldarrikapena, 1948an\n[aldatu] Arabiar-israeldar gerrak eta bake itunak\nEgiptoarrek hala eskatuta Nazio Batuetako begiraleak joan zirenean, 1967an, israeldarrak berriz sartu ziren inguruko arabiar estatuen lurretan: Suezko itsasertzeraino iritsi ziren; Gaza, Sharm el Shaykheko gotorlekua (Itsaso Gorria), Jerusalem eta Zisjordania osoa hartu zituzten, eta 51 km egin zituzten Sirian barrena (Sei Eguneko Gerra). Jordanian babestua zegoen Palestinaren Askapenerako Erakundeak (PAE) israeldarren kontra egin zuen, eta Israelek, berriz, Jordaniaren kontra, Jordaniak palestinarrei eman zien laguntzagatik. Azkenik, Jordaniako Hussein erregeak PAEko buruzagi nagusiak egotzi zituen eta haiek Libanora joan ziren.\nUrte hartan bertan, Israelek laguntza ekonomikoa eskatu zien Estatu Batuei, Sobiet Batasun ohiko etorkin uholde handiari aurre egin ahal izateko. Datu ofizialen arabera, 400.000 inguru judu sartu ziren Israelen 1989 eta 1991 bitartean. Gobernuak Zisjordanian kokatu zituen etorkinak. Lanpostu berriak sortzeko ahaleginak ahalegin, % 11koa zen garai hartan langabezia. Lurraldean bakearen aldeko negoziazioak bultzatu nahirik, Estatu Batuak Israeli diru laguntza emateko prest agertu ziren, diru hori lurralde okupatuetan etorkin gehiago kokatzeko ez erabiltzekotan. Hala, lurralde okupatuetan etxebizitza gehiago eraikitzea aho biko arma bilakatu zen Itzhak Shamirren gobernuarentzat. Batetik, Israelentzat ezinbestekoa zen diru laguntza hori Sobietar Batasun ohiko etorkinak kokatzeko; eta, bestetik, palestinarrek eta arabiarrek lurralde okupatuetan ez eraikitzea eskatzen zuten, bakearen aldeko elkarrizketetan parte hartuko bazuten.\nIsraelgo sei barrutiak\nSakontzeko, irakurri: Israelen banaketa administratiboa\nIsrael administratiboki sei barrutitan banatuta dago:\nJudea eta Samaria Eremua: Israelgo gobernuak administratzen duen Zisjordaniako eremua (B)\nIsraelgo biztanle gehienak kostaldean bizi dira. Han daude herrialdeko hiri nagusiak: Tel Aviv-Yafo (356.000 biztanle), Haifa (252.000 biztanle), eta Holon (164.000 biztanle). Israelgo Estatuak herrialdearen biztanle hazkundea bultzatu zuen Itzulera Legearen bidez (1950). Lau immigrazio uholde handi izan dira, 1948an lehena, 754.000 judu iritsi zirenean, nazien kontzentrazio esparruetan egondakoak gehienak. Gaur egun, Israelgo juduen % 80 Europan eta Ameriketan jaiotakoak dira, % 20 Israelen bertan jaiotakoak, % 15 Afrikan jaiotakoak eta % 13 Asian jaiotakoak. Bien bitartean, palestinar asko Jordaniara, Libanora eta Siriara erbesteratu dira, 1948ko eta 1967ko gerretan batez ere.\nErlijioari dagokionez, dotrinaren arabera, juduak bi talde nagusitan bereizi ohi dira: askenazi errituaren jarraitzaileak, Europako erdi eta ekialdetik etorritakoak, eta sefardiak, Mediterraneotik eta Asiatik etorritakoak. Arabiar biztanleriaren batez bestekoa, berriz, asko murriztu da juduen migrazioak hasi zirenez geroztik: 1948. urtearen hasieran biztanleen % 65 arabiarrak ziren; gaur egun, ordea, % 16 dira, gutxi gorabehera. Juduen migrazioez gainera, biztanleen jatorriaren aldaketa horren eragile nagusia 1948. urteko gerra izan zen, arabiar askok ihes egin baitzuten orduan. Arabiar gehienak musulman sunniak dira, arabieraz mintzatzen dira, eta Negeven eta Galilean bizi dira. Kristau gehienak —ortodoxoak eta katolikoak— Jerusalemen bizi dira; eta drusoak, aldiz, Galilean.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Izan ere, egile-eskubideen jabeak, Eusko Jaurlaritzak, hiztegi horiek lizentzia librearekin laga zituen, euskal Wikipedia osatzeko proiektu baterako.\n↑ «Israel», The World Factbook (Central Intelligence Agency), 2007-06-19, https://www.cia.gov/library/publications/the-world-factbook/geos/is.html. Noiz kontsultatua: 2007-07-20\n↑ (PDF) Area of Districts, Sub-Districts, Natural Regions and Lakes Statistical Abstract of Israel (2006), http://www1.cbs.gov.il/shnaton57/st01_01.pdf\n↑ Grossman, Gershon; Ayalon, Ofira; Baron, Yifaat; Kaufman, Debby, Solar energy for the production of heat, Samuel Neaman Institutua, http://www.neaman.org.il/neaman/publications/publication_item.asp?fid=590&parent_fid=490&iid=3639. Noiz kontsultatua: 2007-11-07\nIsraelgo gobernuaren webgunea\nCs.wikipedian nabarmendutako artikuluak\nRu.wikipedian nabarmendutako artikuluak\nOrrialdearen azken aldaketa: 21:14, 3 martxoa 2012.


Patataz egindako zira eta tuberkulu hau aprobetxatzeko beste modu batzuk | Consumer\nPatataz egindako zira eta tuberkulu hau aprobetxatzeko beste modu batzuk\nPatata ez da sukaldean bakarrik erabiltzeko modukoa, arropa, poltsak eta energia garbia sortzeko ere balio baitu\narabera: Ostirala, 2018ko martxoaren 30a\nPatata asetzailea dela esaten da, aldakorra sukaldean – tortilla, txip eta pastel bihurtzeko gai dena, eta irina burdina eta karbohidrato asko dituena. Baina ezaugarri gastronomiko horietatik haratago, gehienek ez dituzte ezagutzen beren bertute ekologikoenak. Bazenekien patata “erabili eta landatu” zira bihur daitekeela? Edo zertarako balio du poltsa biodegradagarriak egiteko eta etxeko bateria garbia eta merkea sortzeko? Ideia horiek guztiak azalduko ditugu jarraian.\nUrtean kontsumitzen ditugun barazki freskoen% 25 baino gehiago patatak dira, Nekazaritza eta Arrantza Ministerioak, Elikadura eta Ingurumen Ministerioak prestatutako Espainiako elikagai-kontsumoaren txostenaren arabera. Baina ez da gehiegi ezagutzen. Izan ere, tuberkulu honek bere sukaldaritza-propietateetatik haratago bizi da.\nPatata zira: erabiltzeko eta landatzeko arropa\nTuberkulu apal eta aldakorra elikagaietako bat da (artoa, garia, muskuilu-azalak) bioplastikoa egiteko. Eta aukera horrek konbentzitu zuen Maite Cantón patata zira bat sortzeko, sei hilabetez erabil daitekeena eta ondoren landatu daitekeena.\n“Produktu biodegradagarriak egitea, gutxienez, xurgatu beharko genuke. Gizakiraino biodegradagarria da! Horixe da gure zira egiteko inspirazio-iturri izan gintuen maximoa”, dio Equicolá-ko Cantón-ek, “pentsatu pentsarazi” goiburua duen produktu ekologikoen konpainia batek, eta guztiak ingurunea gehiago errespetatzen duten kontsumitzaile bihurtu ditu.\nPVCarekin eta beste zenbait material plastiko ez-biodegradagarrirekin egiten da normalean arropa hori, eta, ondorioz, ingurumenean inpaktua eragiten du, bai fabrikazioan, bai hondakin gisa duen bizitzaren amaieran. Greenpeaceren txosten baten arabera, 4,12 eta 12,7 milioi tona plastiko agortzen dira urtero ozeanoetara.\nZira biodegradagarri hori, aldiz, patata- eta arto-zuntzez eginda dago, eta kotoi naturaleko hariarekin josten da. Patata-fekulaz sortutako bioplastikoek, materia organikoz eginak daudenez, deskonposatzeko eta mineralizatzeko ahalmena dute, konposta edo ongarriak sortzeko. Gainera, “erabili eta landatu” egiten da. Zira horrek bertako haziak ditu, eta, beraz, kasualitatez, landan botatzen bada, landare berri bat sortuko da.\nPatata poltsak, konposta ere egiten dutenak\n“Merkatuan dauden bateriek baino 50 aldiz energia gutxiago sortzen du patata-bateriak”, dio Yacov Michlin-ek, Jerusalemeko Hebreako Unibertsitateko zientzialariak\nUrtero Espainian 8.000 milioi plastikozko poltsa inguru botatzen dira zaborretara, eta itsasoan ere bai, Vida Sostenible Fundazioaren arabera. Plastikozko poltsak xahutzearen aurrean, bi poltsatatik bat hondakindegian amaitzen da, eta% 7 bakarrik birziklatzen da, ingurumena babesten laguntzen duen edozein ekimen. Erronka da plastikoaren ordez petrolioaren deribatuak erabil ditzaketen zuntzak aurkitzea. Eta hor dago berriro tuberkulu famatua!\nPatata-almidoiz egindako poltsak plastikozkoen kontsumoaren alternatiba dira, eta aitzindarietako bat Zaragozako Spere enpresak sortutako patata-fekularen poltsa izan da. Poltsa horiek% 100 biodegradagarriak eta konposta egiteko modukoak dira. Bestela esanda? Hainbat hamarkadatan iraun dezake, baina ez du amaitu, eta ez du amaitu nahi erosketak egitera joateko. Horretarako, lorontzi batean ongarritu eta landareak erein behar dituzten konposta egiteko erabili behar dira. Patata bakarra aski izango litzateke hamar fekula-poltsa egiteko.\nMugikorrak kargatzen dituzten patatak?\nOhiko arazoetako bat da: nola sortu energia garbia eta, gainera, merkea? Beharbada tuberkulu horrek badu erantzunaren zati bat. Jerusalemeko Unibertsitate Hebrearraren arabera (Israel), patata egosiekin egindako bateria elektriko batek kostu txikiko energia-iturria eman lezake.\nMerkatuan dauden bateriek baino 50 aldiz energia gutxiago sortzen du patata bateriak. “Elikagai xume eta naturalekin elektrizitatea sortzeko aukera, patata bat bezala, onuragarria izan daiteke milioika pertsonentzat”, ondorioztatu du Yacov Michlinek, Journal of Renewable and Sustainable Energy delakoan argitaratutako azterlan honen koordinatzaileak.\nTwitterren Eva San Martini jarrai diezaiokezu.\narropa energia hondakinak patatas-eu\nAkuikultura: horrelakoak dira Espainiako haztegi eta arrain-haztegiak\nNola murriztu elikagai-hondarrak ikastetxeetan\nNolakoa izan behar du elikadura-sistema jasangarri batek hirian?\nHala, akuikulturako arrainak GJHei eta ingurumen-iraunkortasunari laguntzen die


Azpikoak | Iritzia | 7K - zazpika astekaria\nAutogorrotoa, menpekotasun harremanak, erasoak eta konplexuak elikatzen dituen arauak albo batera utzitakoek erdigunea hartuko dute. Eskuin muturrak eta muturrak okertzen dituztenek isilxeago pasako dute, zorte pixka batekin, gaurko eguna.\nMusu-aurrekoa jarrita ateratzen gara kalera orain batzuetan. Masailak gorritzeko modu berri bat deskubritu dugu lotsatiok; geure arnasa arnastea. Belarriek ohi baino protagonismo handiagoa hartu dute gure aurpegian eta irribarre zabalago egiten dugu oihalpeko keinua begietaraino zabaltzeko eta ikusgarri egiteko ahaleginean.\nGordetzeko, ezkutatzeko edo ez ikusiarena egiteko prenda praktiko bat agertu da gure armairuetan eta boladan dago, itxuraz, bolada baterako gainera. Adierazkortasuna kentzen digu eta gaizki-ulertuak biderkatzen ditu musukoak, baina izango da estalpean erosoago sentitzen denik; ikusezinago sentitzeak lasaitzen duen jende mordoa egongo da. Nortasunarengatik edo beren hautuengatik hala erosoago bizi diren pertsonak ez dira gutxi izango.\nErdi desagertutako udaberri baten ondorengo uda iritsi dela esan digu egutegiak eta berritu ditugu suak eta jarri gatzaizkio egutegiari begira, nabarmendutako egunen bila. Gaur, harro egoteko eguna den honetan, arrotz sentitu izan diren asko aterako dira kalera musu-aurrekoa soinean. Ukatutako eta baztertutako pertsona asko aterako dira plazen erdira kolorezko oihalak astintzera. Gordetzeko ezer ere ez eta gordetzeko zerbait balute bezala begiratu, epaitu, gutxietsi zein jipoitu dituzten askok gordeko dute irribarrea musukoaren azpian gaur. Autogorrotoa, menpekotasun harremanak, erasoak eta konplexuak elikatzen dituen arauak albo batera utzitakoek erdigunea hartuko dute. Eskuin muturrak eta muturrak okertzen dituztenek isilxeago pasako dute, zorte pixka batekin, gaurko eguna. Gaurkoa bakarrik izateak ematen dien lasaitasunak kulunkatuta. Modu batean hala delako, gaur bakarrik delako. Aurreratu ahala erresistentziak indartuz doazelako eta krisi honek ere erakutsi duelako zein harreman mota diren lehen mailakoak eta zeintzuk bestelakoak. Familia unitateka atera ahal izan da kalera, bakarrik bizi diren pertsonak bakardade zabalagora behartuz. Etxe berean bizi diren bikoteek izan dute kalean paseatzeko baimen ofiziala, bestelako bikote zein bikote antolamenduk ez dute arauetan azalpenik ere izan, ez dira existitu.\nEz diren gauzak ere badirela badakigu jakin, baina ikusten ez diren gauzak ez dira hainbeste izaten... Nola esan…? Asko dira baina ez dira izanaraztera bultzatzen. Oraindik ere pelikula, liburu eta, oro har, fikzio gutxitan islatzen da errealitatearen askotarikotasuna. Maitatzeko edo sexualki harremantzeko eredu ezberdinak ez dira euren existentziaren proportzioan plazaratzen. Horrekin batera, esango nuke plazaratzen direnean ere nabarmendu egiten dela eredu horien ezohikotasuna eta dagokien onarpena, eta azkenean eta praktikan, ez dago hori azpimarratzea baino bereizgarri nabarmenagorik…\nMusu-aurrekoaz hitz egiteko garaiotan musuen azpira begiratzeko tartea har genezake. Ikusten ez ditugun musuei begiratzeko garaia da. Begiradak garbitzeko eta askatzeko balia liteke unea, betileak gorantz orraztea eta begirada zabaltzea musu-truk da. Sinetsita dago ortzadarrak ez dituela beti eguzkia eta euria behar kalera ateratzeko; eguzki galdatan, euri beharrik gabe, erdigunea hartzeko garaia helarazi behar dugu.


Larraul-Ernio-Larraul I.go Mendi Lasterketa igandean - Lasterketak.eus\nLarraul-Ernio-Larraul I.go Mendi Lasterketa igandean\nDatorren igandean, martxoak 20an, Larraul-Ernio-Larraul I.go Mendi Lasterketa antolatu da herrian, Larraulgo Udalak eta herritarrek antolatua. Lasterketan gizonek zein emakumeek parte hartu ahal izango dute eta goizean ospatuko da, 10:30etatik aurrera. Larraulgo plazan izango du irteera eta helmuga eta ibilbide guztia Larraulgo lurretan barrena izango da, Zelatunetik Ernioko gurtzeraino izan ezik, Errezilgoak direnak.\nGuztira lasterketak 15,5 kilometroko luzera izango du eta 840 metroko malda. Ibilbidean zehar bi hornidura postu egongo dira, bata Lizarzelain eta bestea Zelatunen. Gainera, antolakuntzak parte hartzaileentzako doako masaje zerbitzua jarriko du.\nLasterketa honetan parte hartu nahi dutenek, izen emateak Erniozaleak Kultur Elkartearen web orrian egin beharko dituzte, www.erniozaleak.org helbidean. Izen emate bakoitzak 8 euroko prezioa izango du lasterketa eguna baino lehen, eta egun berean 15 euro kostatuko da. Diru-sariak berdinak izango dira bi mailatan: irabazleak 110 euro eramango ditu, azpitxapeldunek 80 euro eta hirugarren sailkatuek 60 euro.


Pribatutasun Politika • Gure Abokatuak\nDatu Pertsonalak Babesteko Arautegia betez, erabiltzaileei jakinarazi nahi zaie posta elektroniko, web formulario edo web gune honetan dagoen beste baliabidearen bitartez emandako datu pertsonalak GURE ABOKATUAL S.L.P. enpresaren tratamendu-sistemetan jasoko direla, horixe baita Tratamenduaren Erantzulea (hemendik aurrera “Gure Abokatuak”). Hala, jasotako kontsultei eta eskaerei erantzuteko, erabiltzailearekin harremanetan jartzeko, eskatutako zerbitzuak eta harreman komertzialak kudeatzeko eta Gure Abokatuak erakundearen jarduerari legez dagozkion funtzio guztiak egiteko erabiliko dira. Era berean, erabiltzailearen intereskoa izan daitekeen informazio komertziala bidaltzeko erabiliko dira.\nErabiltzaileen datu pertsonalak isilpeko moduan erabiliko dira. Gure Abokatuak erabiltzaileen datu pertsonalak pribatutasunez erabiltzeko eta horiek babesteko konpromisoa dauka; hala, eskura dituen baliabide guztiak erabiltzen ditu, interesdunen segurtasuna eta pribatutasuna bermatzeko. Gure Abokatuak está comprometida con la privacidad y la protección de los datos personales de los usuarios y utiliza sus recursos para garantizar la seguridad y privacidad de los interesados.\nGure Abokatuak erakundeak ez dio erabiltzaileari datu pertsonalak emateko eskatzen, bere web gunean sartzeko; alabaina, zerbitzu batzuk erabiltzeko (esate baterako formularioak) ezinbestekoa da erabiltzaileak datu pertsonalak ematea.\nErabiltzaileak era askean eta borondatez emango ditu bere datuak. Gure Abokatuak erabiltzaileak eskatutako zerbitzua jasotzeko beharrezkoa den informazio pertsonala baino ez du eskatuko. Web gune honen bitartez informazioa bidali behar bada, ezinbestekoa da honako pribatutasun politika hau eta web gunearen baldintza orokorrak espresuki onartzea. Erabiltzailea da datuen egiazkotasunaren eta zuzenketaren erantzule bakarra, eta Gure Abokatuak salbuetsita dago horren gaineko erantzukizunetik.\nGure Abokatuak datu pertsonalak modu egokian bilduko ditu eta helburu zehatzak, esplizituak, legitimoak eta beharrezkoak betetzeko tratatuko ditu.\nGure Abokatuak adin gabekoei eskainitako zerbitzuak ematen baditu, hauen guraso eta legezko tutoreen baimena eta onespena eskatuko du datuak biltzeko eta tratatzeko.\nErabiltzailearen ardura eta beharra izango da emandako datuen zehaztasuna, zuzentasuna eta egiazkotasuna bermatzea eta, behar den kasuetan, datu hauek eguneratzea. Gure Abokatuak ez du honen inguruko erantzukizunik hartuko bere gainean. Erabiltzailea bera izango da, horrenbestez, ematen dituen datuekin eragindako kalteen erantzule bakarra.\nZure datuak ikustea, zuzentzea, ezereztea, tratamendua mugatzea, tratamenduari aurka egitea eta portabilitatea eska dezakezu, baita zure baimena ezeztatu edo gai honi buruzko beste eskariren bat egin ere. Horretarako, idatzi bat bidali beharko diozu Tratamenduaren Erantzuleari, helbide honetan: Gure Abokatuak, Antillak pasealekua, 2-1 (2. Bulegoa), 01012 Gasteiz (Araba), edo posta elektroniko honen bitartez: info@gureabokatuak.com.\nEskaera lege-ordezkari moduan egiten badu, berriz, Nortasun Agiriaren fotokopia ez ezik, ordezkaritza horren egiaztagiria ere bidali beharko du. Eskabidea legezko ordezkari gisa eginez gero, eskatzailearen nortasuna egiaztatzen duen agiriaren kopiaz gain, ordezkaritza hori egiaztatzen duen agiri bat ere aurkeztu beharko du.\nGure Abokatuak, bere fitxategietako datu pertsonalak erabiltzean, datuen segurtasuna bermatzeko eta horiek aldatzea, galtzea edo baimenik gabe erabiltzea saihesteko beharrezkoak diren neurri tekniko eta antolamendu neurriak hartuko ditu. Betiere, teknologia-egoera, bildutako datuen izaera eta horiek izan ditzaketen arriskuak kontuan izanda; bai giza jardunak eragindakoak, bai ingurune fisiko zein naturalak eragindakoak. Horretarako, aintzat hartuko du datu pertsonalak babesteko indarrean den legedia. Nolanahi ere, erabiltzaileei argi adieraziko zaie segurtasun-neurri informatikoak ez direla eraso-ezinak, eta ondorioz, gerta litezkela legez kanpoko esku-hartze edo esku-hartze bidegabeak, baina ez liratekeela Gure Abokatuak erakundearen erantzukizun pekoak.\nGure Abokatuak web guneak, zerbitzu hobea eskaintzeko asmoz, erabiltzailearen IP helbidea erregistratu dezake. Era horretan, gerora, datuak prozesatu ahal izango dira, esate baterako, ikusitako orrialdeen kopurua, bisiten kopurua eta web-orriko bisitarien jarduera eta erabilera-maiztasuna zein izan den aztertzeko.\nErabiltzaileak aurretiko baimena ematen dio Gure Abokatuak erakundeari bere IP helbidea tratatzeko web gune honetan sartzen denean. Horrela, ez da beharrezkoa izango baimen hau jasotzea web gunean sartzen den bakoitzean.\nAipatutako helburua lortzeko, Google Analytics edo antzeko tresnekin ari da web gune hau neurtzen eta aztertzen. Aztertzaileak orrialdeetako markak eta cookieak erabili ahal izango ditu, Gure Abokatuak erakundearen web guneko orrialdeetan gertatzen dena aztertu ahal izateko.\nGure Abokatuak beretzat gordetzen du bere pribatutasun-politika aldatzeko eskubidea, bai ordura arteko irizpideak aldatu dituelako, bai lege- edo jurisprudentzia-aldaketak izan direlako. Gure Abokatuak aldaketaren bat eginez gero, ordea, testu berria web gune berean argitaratuko du, eta erabiltzailea berehala ohartuko da. Dena den, erabiltzailea web gunean sartzen den unean bertan aurreikusita dauden arauek arautuko dute erabiltzaileekiko harremana. Horregatik, Gure Abokatuak gomendatzen dizu aldian-aldian sartzeko pribatutasun-politika horretara.


Gauekoak – Gozogintza tailerra\nKategoriak: Gazte Plana — Etiketak: aisialdia, gauekoak, gazteak, ocio — 2 abendua 2020 07:00\nGauekoak – Erretratu eta ilustrazio tailerrra\nKategoriak: Gazte Plana — Etiketak: aisialdia, gauekoak, gazteak, jóvenes, marrazkia, ocio, tailerrak — 27 urria 2020 07:00\nAuto-erretratuaren tailerraren helburua nork bere buruarekin topo egitea da. Sortzeko orduan norberaren barruko “inspirazioaren” bilaketa esperimentatzea da helburua. Pertsona bakoitzaren alderdiak ikertuz eta ezagutuz.\nAzaroak 6, ostirala.\nGauekoak – Serigrafia tailerra\nKategoriak: Gazte Plana — Etiketak: aisialdia, gauekoak, gazteak, ocio, tailerra — 16 urria 2020 08:00\n11:00 – 17:00 (etenaldia bazkakltzeko).\n“Ocio y consumo de drogas en las fiestas de Vitoria-Gasteiz” online tailerra\nKategoriak: Gazte Plana — Etiketak: aisialdia, berdintasuna, drogak, gazteak, jaiak, ocio — 13 urria 2020 08:00\nAi Laket!! Elkarteak Aisialdiari eta droga-kontsumoari buruzko diagnostikoaaurkeztuko du. Andre Maria Zuriaren 2019ko jaietan egin zuen diagnostikoa, ikuspegi intersekzionala oinarri. Ondorio nagusietan eta arlo horretan hobetzeko proposamen zehatzetan sakonduko du. Azkenik, lantegian zenbait egoera ika-mikatsuri buruz eztabaidatuko dugu, adibidez, aisialdi eta droga-kontsumo eredua edota jai-eredu feminista baten proposamena. Trebatzaileak: Joana Eraña, antropologoa, eta Ainhoa Maillo, substantzia psikoaktiboen kontsumoari buruzko proiektuen koordinatzailea. Biak feministak eta Ai Laket!! elkarteko kideak.\nOrdutegia: 17:00 – 19:00\nMirari elkarteak astelehenero irekiko ditu ateak\nKategoriak: Producto de jóvenes — Etiketak: jóvenes, ocio — 14 urria 2019 11:53\n17:00etatik Magik jolasa praktikatzeko, lagunak egiteko….\nGazte@ book# Gasteiz – Booktubers eta Bookstagramers-en topaketa.\nKategoriak: Gazte Plana — Etiketak: aisialdia, creatividad, Gazte Plana, gazteak, irakurketa, kultura, ocio, parte hartzea, participación, sormena — 16 iraila 2019 13:29


Ttipi Ttapa telebista itxiko dute arazo ekonomikoengatik\nGaia: Ttipi Ttapa telebista itxiko dute arazo ekonomikoengatik 2009-01-23, 12:54\nTtipi-Ttapa Telebistaren jarduna ilbeltzaren 31n geldituko da\nMomentuko egoera eta etorkizunera begira dauden aurreikuspen ekonomiko eta legal kezkagarriak kontuan hartuz, telebistaren jarduna ilbeltzaren 31n gelditzea erabaki du Ttipi-Ttapa Fundazioak. Ez da erraza izan. Buelta dezente eman ondotik hartutako erabakia izan da, samina eta nekez hartzen den horietakoa,jakinda, ongi jakin ere, zenbat kosta diren gauzak aitzinera ateratzea zerotik hasita. Alabaina, talde osoa arriskuan jarri baino lehen zati bati ‘pause’ ematea hobe dela pentsatuz hartutako erabakia izan da. Izan ere, Nafarroako Gobernuaren dirulaguntzarik gabe, krisi orokorraren eraginez publizitatean diru-sarrera guttiagorekin eta, LTDaren atarian (Lurreko Telebista Digitala) Foru Administrazioak eta Espainiako Gobernuak telebistaren egoera legeztatu eta emisiorako lizentzia eskuratzeko aukerarik gabe utzi ondotik, erabakirik zentzuzkoena arduraz jokatzea dela ikusi da.\nDuela hilabete bat uste zen posible izanen zela telebistari eustea diru eta giza baliabide gutxiagorekin (begiratu aldizkari honen 485. zenbakian argitaratu genuen erreportajea). Denborarekin, ordea, garbi ikusi da usteak ustel zirela, eta baldintza minimoen azpitik saiatzea, batere erreala ez izateaz aparte, kaltegarria ere izan daitekeela epe ertain eta luzera begira.\nGauzak horrela, hemendik aitzinera indar guztiak aldizkaria eta (www.ttipi.net) webgunea indarberritzera bideratuko dira. Biak ere itxura eta eduki berriez hornituak ikusiko dituzue hemendik guttira, udaberria baino lehen.\nTtipi-Ttapa, bidea eginez\nPrestakuntza lanak lehenagotik hasiak baziren ere, 1998ko ekainaren 15ean hasi zen emititzen Ttipi-Ttapa Telebistaren programazioa. Geroztik ibilbide oparoa egin du, alde gozo eta gaziekin, horrelako egitasmoetan normala izaten den bezala. Eta hori aunitzen lanari, laguntzari eta konfidantzari esker izan da. Mila esker, beraz, hau posible egiten parte hartu duzuen elkarte, udal eta mankomunitate, laguntzaile, ikusle, publizitatea egiten duzuen eta langile zareten eta izan zareten guztioi.\nTtipi-Ttapan badakigu krisi garaian gaudela –badakigu, era berean, etengabeko krisia dela euskarak bizi duena Nafarroan– baina ziur gaude gauza izanen garela zailtasun hauei ere aitzin egiteko eta etorkizunari behar bezain sendo eusteko. Bide horretan, gogoeta zabal bati ekin zaio gure eskaintza komunikatiboa garai berrietara nola egokitu aztertzeko. Eta bidenabar, proiektu berriak ere garatuko dira 2009an, batzuk aldizkari eta webgunearen zuzeneko garapenari lotuak eta, bertze batzuk zabalagoak, diru sarrerak haunditzera bideratuak.\nalbistearen jatorria Ttipi ttaparen webgunea: http://www.ttipi.net/


Iraeta Etxea – Zestoa, patrimonio y senderismo en el País Vasco\nHarresitik kanpo eraiki zen, baina ia kontra, parrokia elizaren alboan, baina berarekin kontakturik gabe. Iraetako jaunen etxea zen. Gaur egun oso eraldatuta dagoen arren, XVI. mende inguruko hainbat elementu kontserbatzen ditu, batez ere apainduradun hiruzpalau leiho alboko fatxadan. Aurre aldeko armarria Iraetako dorretxetik ekarria da, hura jadanik erabat erorita zegoen garaietan. Iraeta familia inguruetako familiarik boteretsuenetako bat zen, XIX. mendean zementu hidraulikoaren ekoizpenarekin lotura estua izan zuten, herriko industria garrantzitsu eta adierazgarrienetako bat. Aro Modernoan herriko erabakietan behin baino gehiagotan ageri da Iraeta etxearen izena. Euren jatorrizko orubea izen bereko auzoan kokatzen zen, Zestoako herrigunetik bi kilometro ingurutara, hiribilduan zituzten etxeetako bat da hau. Fatxada nagusian ageri den armarria jatorrizko jauregi desagertu horretatik ekarria da.


Kanpaina berria Eroski-n UNICEFi, Mugarik Gabeko Medikuei eta ACNURi laguntzeko | Mondraberri Arrasateko Ataria\nHasiera Albisteak Kanpaina berria Eroski-n UNICEFi, Mugarik Gabeko Medikuei eta ACNURi laguntzeko\n“Urte hasiera honetan, COVID-19aren txertoa hartzea izango da gure gizarteko kezkarik handienetako bat; dena den, ez dugu ahaztu behar txertatzeko premia munduko beste toki batzuetan ere badagoela. Bost urterik bete gabe hiltzen diren haurren %30 txertoekin senda daitezkeen gaitzek jota hiltzen dira. Horregatik, Elkartasun Zentimoak programako kausa berriaren medioz, garapen bidean diren haurrak txertatzen lagunduko dugu “, azaldu du EROSKIren Osasun eta Iraunkortasun arloko zuzendariak, Alejandro Martinez Berriochoak.\n“Gure zeregina bete dezakegu lagundu egiten gaituztelako jendeak, administrazio publikoek, erakunde pribatuek eta enpresek; horien artean bat EROSKI, 2002tik laguntzen ari dena mundu osoko milioika haur salbatzeko eta babesteko lanean; izan ere, dagoeneko milioi bat euro baino gehiago emana du UNICEFen alde. COVID-19aren krisia dela medio, eten egin dira garapen bidean diren herrialdeetako txertatze kanpaina masiboak biztanleria zaurgarrienari laguntzeko. Horren ondorioz, txertatua ez dagoen haur kopurua igo egin da: 2019an, 14 milioi baino gehiago. EROSKIren kanpaina honekin, gure txertatze kanpainak zabaldu ahalko ditugu gehien behar duten herrialdeetan”, esan du UNICEFek Euskal Herrian duen batzordeko presidenteak, Isidro Elezgaraik.\n“Txertoak oso tresna eraginkorrak eta merkeak dira haurren hilkortasuna geldiarazteko zenbait herrialdetan; esaterako, Kongoko Errepublika Demokratikoan. EROSKIren eta haren bezero guztien laguntza izatea une bereziki zail honetan garrantzitsua da oso. EROSKIrekin eginiko elkartasun ekintza berri honen aurretik ere hemezortzi urtean baino gehiagoan jardunak gara elkarrekin “, esan du Mugarik Gabeko Medikuen Lankidetza Estrategikoaren arduradunak, Patricia Garcia Peinadok.\n“Gure erakundearentzat funtsezkoa da EROSKIren eta gisako enpresen laguntza izatea: jakitun direnak milioika pertsonak bizimodu lazgarrian daudela gure planetan, konpromisoa dutenak irtenbideak bilatzeko eta elkartasunez jokatzen dutenak, munduan ihesean eta desplazatuta dauden milaka pertsonari laguntzeko proiektuak sustatuz. Aurten, elkartasun kanpaina honi esker, 5 urtez azpiko 19.000 errefuxiatu sudandar baino gehiago txertatuko ditugu Txadeko iheslarien eremuetan “, esan du ACNURek Espainian duten batzordeko presidenteak, Jose Maria Gil-Robles Casanuevak.\n“Elkartasun Zentimoak izeneko programa tresna eraginkorra da gure bezeroek modu errazean bidera dezaketelako bere konpromisoa gizarteko kausa askotarikoen alde. Programa iraunkor bat da, eta haren bitartez alor askotako erakundeei lagunduko diegu, betiere norabide jakin batean: gehien behar dutenei laguntzea”, azaldu du Osasun eta Iraunkortasun arloko zuzendariak.


Martinello eta sei pirata | Erein\nColección: Igelio Igela, 8\nFecha de publicación en papel: 16-11-1998\nISBN de la edición en papel: 978-84-7568-800-8\nMartinello eta bere lagunen bihurrikeria gehiago. Oraingoan, uda amaiturik hasten dira zazpikotearen ibilerak. Penatan dira zazpiak oporrak bukatu zaizkielako. Eskola atzeko zelaian bildu dira eta Coca-Cola edaten ari dira. Ez dute edaria ordaindu. Goizean kamioneta bat etorri da Coca-Cola, Fanta eta Kas ekartzera Belandiako tabernara eta txoferra eta laguntzen zion gizona tabernan gosaltzen gelditu direnean Coca-Cola kaxa bat harrapatu dute. Bistan denez, lehengo lepotik burua Martinellok eta bere lagunek.